qundao/data-zh-poetry huggingface dataset:
【双调】新水令_冬怨梅花一
作者：张弘范
朝代：元

冬怨梅花一夜漏春工，隔纱窗暗香时送。篆消金睡鸭，帘卷绣蟠龙。去凤声中，又题觉半衾梦。【驻马听】心事匆匆，斜倚云屏愁万种。襟怀冗冗，半欹鸳枕恨千重。金钗剪烛晓犹戏，胆瓶盛水寒偏冻。冷清清，掩流苏帐暖和谁共？【乔牌儿】闷怀双泪涌，恨锁两眉纵。自从执手河梁送，离愁天地永。【雁儿落】琴闲吴爨桐，箫歇秦台凤。歌停天上谣，曲罢江南弄。【得胜令】书信寄封封，烟水隔重重。夜月巴陵下，秋风渭水东。相逢，枕上欢娱梦。飘蓬，天涯怅望中。【沽美酒】龙涛倾白玉钟，羊羔泛紫金觥，兽炭添煤火正红。业身躯自拥，听门外雪花风。【太平令】悔当日东墙窥宋，有心教夫婿乘龙。见如今天寒地冻，知他共何人陪奉？想这厮指空、话空、脱空，巧舌头将人搬弄。【水仙子】朔风掀倒楚王宫，冻雨埋藏神女峰，雪雹打碎桃源洞。冷丁丁总是空，簌湘帘翠霭重重。写幽恨题残春扇，敲郁闷听绝暮钟，数归期曲损春葱。【折桂令】数归期曲损春葱，鱼深潜鸭头绿寒波，雁唳残羊角转旋风。碎寒金照腕徒黄，收香鸟藏烟近黑，守宫砂点臂犹红。雪一番、霰一阵时间骤拥，云一携、雨一握何处行踪。途路西东，烟雾溟濛，魂也难通，梦也难通！【尾声】这冤仇怀恨千钧重，见时节心头气拥。想盼的我肠断眼睛儿穿，直掴的他腮颊脸儿肿！
【双调】殿前欢
作者：张弘范
朝代：元

襄阳战鬼门关，朝中宰相五更寒。锦衣绣袄兵十万，枝剑摇环，定输赢此阵间。无辞惮，舍性命争功汗。将军战敌，宰相清闲。
【正宫】黑漆弩_吴子寿席上
作者：张弘范
朝代：元

吴子寿席上赋。丁亥中秋遐观堂对月，客有歌《黑漆弩》者，余嫌其与月不相涉，故改赋呈雪崖使君。青冥风露乘鸾女，似怪我白发如许。问姮娥不嫁空留，好在朱颜千古。【幺】笑停云老子人豪，过信少陵诗语。更何消斫桂婆娑，早已有吴刚挥斧。
【越调】凭阑人
作者：张弘范
朝代：元

博带峨冠年少郎，高髻云鬟窈窕娘。我文章你艳妆，你一斤咱十六两。马上墙头瞥见他，眼角眉尖拖逗咱。论文章他爱咱，睹妖娆咱爱他。织就回文停玉梭，独宁银灯思念他。梦儿里休呵，觉来时愁越多。宫髻高盘铺绿云，仙袂轻飘兰麝薰。粉香罗帕新，未曾淹泪痕。羞对鸾台梳绿云，两叶春山眉黛颦。强将脂粉匀，几回填泪痕。寄与多情王子高，今夜佳期休误了。等夫人熟睡着，悄声儿窗外敲。两个相思无计留，君上孤舟妾倚楼。这些兰叶舟，怎装如许愁。寄征衣欲寄君衣君不还，不寄君衣君又寒。寄与不寄间，妾身千万难！
【越调】天净沙_梅梢月黄昏
作者：张弘范
朝代：元

梅梢月黄昏低映梅枝，照人两处相思，那的是愁肠断时。弯弯何以？浑如宫样眉儿。西风落叶长安，夕阳老雁关山，今古别离最难。故人何处？玉箫明月空闲。
中吕·喜春来
作者：张弘范
朝代：元

金妆宝剑藏龙口，玉带红绒挂虎头，旌旗影里骤骅骝。得志秋，喧满凤凰楼。
中吕·满庭芳
作者：张弘范
朝代：元

天风海涛，昔人曾此，酒圣诗豪。我到此闲登眺，日远天高。山接水茫茫渺渺，水连天隐隐迢迢。供吟笑，功名事了，不待老僧招。帆收钓浦，烟笼浅沙，水满平湖。晚来尽滩头聚，笑语相呼。鱼有剩和烟旋煮，酒无多带月须沽。盘中物，山肴野蔌，且尽葫芦。
中吕·阳春曲
作者：张弘范
朝代：元

墨磨北海乌龙角，笔蘸南山紫兔毫。花笺铺展砚台高，诗气豪，凭换紫罗袍！石榴子露颜回齿，菡萏花含月女姿。不知张敞画眉时，甚意思，墨点了那些儿。金鱼玉带罗袍就，皂盖朱幡赛五侯。山河判断笔尖头，得志秋，分破帝王忧。笔头风月时时过，眼底儿曹渐渐多。有人问我事如何？人海阔，无日不风波。
临江仙
作者：张弘范
朝代：元

千古武陵溪上路，桃花流水潺潺。可怜仙侣剩浓欢，黄鹂惊梦破，青鸟唤春还。回首旧游浑不见，苍烟一片荒山。玉人何处倚阑干，紫箫明月底，翠袖暮云寒。爱煞林泉风物好，羡他归去来兮。世缘相挽又还思，功名当壮岁，疏懒记当时。肝胆自知尘辈异，凤池麟阁须期。风云满目任时宜，东山高卧处，丝竹醉吴姬。
临江仙·其一
作者：张弘范
朝代：元

千古武陵溪上路，桃花流水潺潺。可怜仙侣剩浓欢，黄鹂惊梦破，青鸟唤春还。回首旧游浑不见，苍烟一片荒山。玉人何处倚阑干，紫箫明月底，翠袖暮云寒。
临江仙·其二
作者：张弘范
朝代：元

爱煞林泉风物好，羡他归去来兮。世缘相挽又还思，功名当壮岁，疏懒记当时。肝胆自知尘辈异，凤池麟阁须期。风云满目任时宜，东山高卧处，丝竹醉吴姬。
临江仙·千古武陵溪上路
作者：张弘范
朝代：元

千古武陵溪上路，桃花流水潺潺。可怜仙契剩浓欢。黄鹏惊梦破，青鸟唤春还。回首旧游浑不见，苍烟一片荒山。玉人何处倚阑干。紫箫明月底，翠袖暮天寒。
临江仙·爱煞林泉风物好
作者：张弘范
朝代：元

爱煞林泉风物好，羡他归去来兮。世缘相挽又还思。功名当壮岁，疏懒记当时。肝胆自知尘辈异，凤池麟阁须期。风云满目任时宜。东山高卧处，丝竹醉吴姬。
佳人昼寝图
作者：张弘范
朝代：元

午枕风微雾縠凉，日长睡损玉霓裳。此生幸免春蚕苦，何事无心到绣床。
假山
作者：张弘范
朝代：元

性癖佳山未得亲，旋移远石象天真。峰峦草树安排好，岩壑风烟领略新。路转柳遮青隐约，雨馀苔渍碧嶙峋。尽教做尽千奇怪，时下窗前爱主人。
共赋行田
作者：张弘范
朝代：元

不屑人间事业忙，日迷歌舞少年场。楼台夜月延佳客，花竹春风拥谢娘。笑倩钗金挑烛影，醉嫌杯玉擘橙香。谁知原上农家子，鞭袅残星晓露凉。
出猎
作者：张弘范
朝代：元

臂鹰携犬裤腰弓，四野长围马疾风。恨煞棘林狐兔走，肯教容易出围中。
初夏
作者：张弘范
朝代：元

好在薰风入舜弦，杨花飞去了三眠。迎眸新绿初长日，回首残红又隔年。香满蜜脾蜂翅懒，泥乾画栋燕巢全。多情无奈春归去，赖是园林煮酒天。
初夏
作者：张弘范
朝代：元

醉窗睡足碧纱凉，帘卷薰风燕子忙。满地落花惊晚吹，一溪流水带斜阳。等閒岁月过难再，牢落功名拙自伤。青镜秪愁霜鬓改，光阴空老郭汾阳。
南乡子
作者：张弘范
朝代：元

深院日初长，万卷诗书一炷香。竹掩茅斋人不到，清凉，茶罢西轩读老庄。世事莫论量，今古都输梦一场。笑煞利名途上客，乾忙。千丈红尘两鬓霜。天地萃英灵，秀出人龙问世生。不只文章为第一，峥嵘，气吐虹霓万丈横。白褐黑头卿，埋灭黄尘气未平。昨夜长庚高似月，分明，光照乾坤彻五更。浅淡汉宫妆，扇底春风玉有香。特地向人歌一曲，非常，纵使无情也断肠。宝髻绣霓裳，云雨巫山窈窕娘。好著千金携得去，何妨，丝竹东山醉玉觞。烟草入重城，马首关山接去程。几度留君留不住，伤情，一片秋蝉雨后声。无语泪纵横，别酒和愁且强倾。后会有期须记取，叮咛，莫负中秋夜月明。音信怪来稀，世态时情固自宜。莫比红尘儿女辈，须知，义士交情死不移。应是占花期，箫鼓东城醉玉姬。谁念书生寒屋底，伤悲，忍泪窗前听子规。
南乡子 其三 赠歌妓
作者：张弘范
朝代：元

浅淡汉宫妆，扇底春风玉有香。特地向人歌一曲，非常，纵使无情也断肠。宝髻绣霓裳，云雨巫山窈窕娘。好著千金携得去，何妨，丝竹东山醉玉觞。
南乡子 其二 送刘仲泽寿
作者：张弘范
朝代：元

天地萃英灵，秀出人龙问世生。不只文章为第一，峥嵘，气吐虹霓万丈横。白褐黑头卿，埋灭黄尘气未平。昨夜长庚高似月，分明，光照乾坤彻五更。
南乡子 其五 寄刘仲泽
作者：张弘范
朝代：元

音信怪来稀，世态时情固自宜。莫比红尘儿女辈，须知，义士交情死不移。应是占花期，箫鼓东城醉玉姬。谁念书生寒屋底，伤悲，忍泪窗前听子规。
南乡子 其四 送友人刘仲泽北归
作者：张弘范
朝代：元

烟草入重城，马首关山接去程。几度留君留不住，伤情，一片秋蝉雨后声。无语泪纵横，别酒和愁且强倾。后会有期须记取，叮咛，莫负中秋夜月明。
南乡子·其一
作者：张弘范
朝代：元

深院日初长，万卷诗书一炷香。竹掩茅斋人不到，清凉，茶罢西轩读老庄。世事莫论量，今古都输梦一场。笑煞利名途上客，乾忙。千丈红尘两鬓霜。
南乡子·深院日初长
作者：张弘范
朝代：元

深院日初长。万卷诗书一炷香。竹掩茅斋人不到，清凉。茶罢西轩读老庄。世事莫论量。今古都输梦一场。＊煞利名途上客，乾忙。千丈红尘
南乡子寄刘仲泽
作者：张弘范
朝代：元

音信怪来稀。世态时情固自宜。莫比红尘儿女辈，须知。义士交情死不移。应是占花期。箫鼓东城醉玉姬。谁念书生寒屋底，伤悲。忍泪窗前
南乡子赠歌妓
作者：张弘范
朝代：元

浅淡汉宫妆。扇底春风玉有香。特地向人歌一曲，非常。纵使无情也断肠。宝髻绣霓裳。云雨巫山窈窕娘。好著千金携得去，何妨。丝竹东山
南乡子送刘仲泽寿
作者：张弘范
朝代：元

天地萃英灵。秀出人龙间世生。不只文章为第一，峥嵘。气吐虹霓万丈横。白褐黑头卿。埋没黄尘气未平。昨夜长庚高似月，分明。光照乾坤
南乡子送友人刘仲泽北归
作者：张弘范
朝代：元

烟草入重城。马首关山接去程。几度留君留不住，伤情。一片秋蝉雨后声。无语泪纵横。别酒和愁且强倾。后会有期须记取，叮咛。莫负中秋
南征
作者：张弘范
朝代：元

百战归来气未松，紫泥又起作元戎。楼船万艓三山外，塞马千群百粤中。举目山川浑各异，伤心风景不相同。明年事了朝天去，铜柱东边第一功。离多会少古皆然，惟我平生苦太偏。已是十年驱战马，又还万里驾征船。相思回首南天角，独许倾心北阙边。寄语故人知道否，戮鲸沈海在来年。
南征·其一
作者：张弘范
朝代：元

百战归来气未松，紫泥又起作元戎。楼船万艓三山外，塞马千群百粤中。举目山川浑各异，伤心风景不相同。明年事了朝天去，铜柱东边第一功。
南征·其二
作者：张弘范
朝代：元

离多会少古皆然，惟我平生苦太偏。已是十年驱战马，又还万里驾征船。相思回首南天角，独许倾心北阙边。寄语故人知道否，戮鲸沈海在来年。
即席赠别
作者：张弘范
朝代：元

离筵不必奏笙簧，说剑论诗醉一场。别后有期期不定，水萍风絮雨茫茫。
压沙怀古
作者：张弘范
朝代：元

巳闻春日雪生香，更着秋来叶醉霜。到此春秋无一物，不堪回首吊兴亡。
压沙怀古
作者：张弘范
朝代：元

秦宫汉苑为功名，梵寺何由也废兴。试问雪香庭上月，向人脉脉不能应。桃花惯听玄都观，万树梨花是压沙。一夕春风俱埽地，雪香庭下尽桑麻。
压沙怀古·其一
作者：张弘范
朝代：元

秦宫汉苑为功名，梵寺何由也废兴。试问雪香庭上月，向人脉脉不能应。
压沙怀古·其二
作者：张弘范
朝代：元

桃花惯听玄都观，万树梨花是压沙。一夕春风俱埽地，雪香庭下尽桑麻。
双调·殿前欢襄阳战
作者：张弘范
朝代：元

鬼门关，朝中宰相五更寒。
锦衣绣袄兵十万，枝剑摇环，定输赢此阵间。
无辞惮，舍性命争功汗。
将军战敌，宰相清闲。
双调·蟾宫曲
作者：张弘范
朝代：元

博山铜细袅香风，两行纱笼，烛影摇红。翠袖殷勤捧金钟，半露春葱。唱好是会受用文章巨公，绮罗丛醉眼朦胧。夜宴将终，十二帘栊，月转梧桐。
和郑云表初夏
作者：张弘范
朝代：元

一年好处艳阳天，风絮苔红意惨然。寂寂妍春空造化，炎炎畏日乍威权。香盈脾蜜蜂衙歇，泥足梁巢燕寝便。旋坼酒香浇郁气，园林青杏落诗笺。
喜春来
作者：张弘范
朝代：元

金装宝剑藏龙口，玉带红绒挂虎头。旌旗影里骤骅骝，得志秋，喧满凤凰楼。
喜春来·金装宝剑藏龙口
作者：张弘范
朝代：元

金装宝剑藏龙口，玉带红绒挂虎头。绿杨影里骤骅骝。得意秋，名满凤凰楼。
垂丝海棠
作者：张弘范
朝代：元

环儿宴罢沈香下，困奇东风绿树阴。可是醉头扶不起，低垂芳脸谩沈吟。
墨竹
作者：张弘范
朝代：元

麝墨云香小木丛，淡烟横月翠玲珑。小屏春锁绿窗梦，也胜江湖烟雨中。
墨竹
作者：张弘范
朝代：元

麝墨芸香小玉丛，澹烟横月翠玲珑。小屏春锁绿窗梦，也胜湖江烟雨中。
夏日道中
作者：张弘范
朝代：元

六月长安道，功名两字催。云头烘赤日，马首渗黄埃。汗额挥淫雨，饥肠转殷雷。输他河朔客，冰酒泻荷杯。
天净沙 其一 梅梢月
作者：张弘范
朝代：元
体裁：词

黄昏低映梅枝。照人两处相思。那是愁肠断时。弯弯何似，浑如弓样眉儿。
天净沙 其一 梅梢月
作者：张弘范
朝代：元

黄昏低映梅枝，照人两处相思，那是愁肠断时，弯弯何似，浑如弓样眉儿。
天净沙·其二
作者：张弘范
朝代：元

西风落叶长安，夕阳老雁关山，今古别离最难。故人何处，玉箫明月空閒。
天净沙·梅梢月
作者：张弘范
朝代：元

黄昏低映梅枝，照人两处相思，那是愁肠断时，弯弯何似，浑如弓样眉儿。西风落叶长安，夕阳老雁关山，今古别离最难。故人何处，玉箫明月空閒。
太常引
作者：张弘范
朝代：元

晚凉庭院锁黄昏，鼓角静谯门，酒兴恋诗魂。清绕断，梅梢月痕。胸中豪气，壶中春色，醉眼小乾坤，今古不须论。且更尽，花前几尊。
太常引·晚凉庭院＊黄昏
作者：张弘范
朝代：元

晚凉庭院＊黄昏。鼓角静谯门。酒兴恋诗魂。清绕断、梅梢月痕。胸中豪气，壶中春光，醉眼小乾坤。今古不须论。且更尽、花前几尊。
守一卷头
作者：张弘范
朝代：元

世事翻腾尽万般，一心长拟泰山安。酒壶书卷林泉意，更要诗人仔细看。
宿龙门
作者：张弘范
朝代：元

落日苍崖列翠屏，翠屏围宿暮云横。溪声清入诗人耳，山势斜盘客子程。青草路凉羸马饱，碧林月冷倦乌惊。明朝飞过龙门去，直挽春风下赤城。
寄刘仲泽
作者：张弘范
朝代：元

已负中秋约，休愆九日期。东篱把菊坐，共赋南山诗。
寄枢密院郭良弼
作者：张弘范
朝代：元

三百年基数战休，君臣束手愿归囚。上天有命圣皇福，下国无谋贤相筹。笑我青蝇随骥尾，看人沧海据鳌头。此行幸见太平了，收拾琴书觅旧游。
寒食后
作者：张弘范
朝代：元

家家钻火露新烟，花褪残红柳吐绵。底是游人肠断处，杏桃影里拆鞦韆。
射柳
作者：张弘范
朝代：元
体裁：七言律诗

年少将军耀武威，人如轻燕马如飞。黄金箭落星三点，白玉弓开月一围。箫鼓声中惊霹雳，绮罗筵上动光辉。回头笑煞无功子，羞对薰风脱锦衣。
射柳
作者：张弘范
朝代：元

年少将军耀武威，人如轻燕马如飞。黄金箭落星三点，白玉弓？月一围。箫鼓声中惊霹雳，绮罗筵上动光辉。回头笑煞无功子，羞对薰风脱锦衣。
射柳
作者：张弘范
朝代：元

年少将军耀武威，人如轻燕马如飞。黄金箭落星三点，白玉弓𨳩月一围。箫鼓声中惊霹雳，绮罗筵上动光辉。回头笑煞无功子，羞对薰风脱锦衣。
射虎
作者：张弘范
朝代：元

黑风高骑卷空山，怒吼岩林出锦斑。得意将军飞铁镞，忽惊一点草梢殷。
忆梅
作者：张弘范
朝代：元

记得年时雪后村，月明诗酒共黄昏。自从别后无消息，一片相思入梦魂。
打毬
作者：张弘范
朝代：元

锦绣衣分上下朋，画门双柱耸亭亭。半空綵仗翻残月，一点绯毬迸落星。翠柳小厅喧鼓吹，玉鞭骄马蹙雷霆。少年得意风流事，可胜书生对夜萤。
投宿
作者：张弘范
朝代：元

荒村投宿马悤悤，暂歇离鞍古院中。酒尽一杯春日暮，吟鞭轻袅兴无穷。
拆鞦韆
作者：张弘范
朝代：元

画柱青苔卧寂寥，綵绳无计恋春娇。可怜明月梨花院，閒煞春风第一宵。
携妓泛舟遇雨
作者：张弘范
朝代：元

醉漾扁舟去，欢生尽棹迟。舞回风过处，歌罢雨来时。凤斝传琼液，鸾刀脍玉丝。池塘烟树外，一一画中诗。
效吕洞宾步虚词
作者：张弘范
朝代：元

紫微朝罢下天关，稳跨青鸾落世间。两袖春风何处去，洞庭东畔有三山。踏遍尘寰天外天，兴亡万劫入幽玄。尽教鸡晓钟催夜，一点虚名日月先。俯视王侯一介轻，愚聋人世可怜生。阴阳纵有难拘束，惟恨人间落姓名。
效吕洞宾步虚词·其一
作者：张弘范
朝代：元

紫微朝罢下天关，稳跨青鸾落世间。两袖春风何处去，洞庭东畔有三山。
效吕洞宾步虚词·其三
作者：张弘范
朝代：元

俯视王侯一介轻，愚聋人世可怜生。阴阳纵有难拘束，惟恨人间落姓名。
效吕洞宾步虚词·其二
作者：张弘范
朝代：元

踏遍尘寰天外天，兴亡万劫入幽玄。尽教鸡晓钟催夜，一点虚名日月先。
新燕
作者：张弘范
朝代：元

海棠开后月黄昏，王谢楼台寂寂春。柳外东风花外雨，香泥高垒画堂新。
新蝉
作者：张弘范
朝代：元

齐宫怨女梦初惊，犹对薰风诉别情。一自返魂遗旧壳，便将秋恨入新声。断桥高柳天将暮，落日空山雨乍晴。铁石肝肠人听得，也应白发为君生。
春信
作者：张弘范
朝代：元

庾岭梅花喷雪香，灞桥烟柳弄鹅黄。故乡望断无消息，独倚东风雁数行。
春寒
作者：张弘范
朝代：元

去岁清明花簇檐，今年寒食尚凝严。往来忙煞蜂儿翅，偷采崖花酿蜜甜。
春月
作者：张弘范
朝代：元

分破黄昏绿柳烟，娟娟落影卧鞦韆。休誇八月中秋夜，桃杏香中更苦怜。
春阴
作者：张弘范
朝代：元

轻云薄薄锁峰峦，微暗书窗觉嫩寒。寂寞梨花浑欲湿，颠狂柳絮尚犹乾。争泥燕子情应喜，抱蕊游蜂意欲阑。说与密云休吝雨，一犁早足老农欢。
春雪
作者：张弘范
朝代：元

馀寒料峭黄昏暮，惊见东风吹柳絮。杜陵野老独归来，却入灞陵桥上路。黄莺愁立花深处，恨湿金衣寒两羽。园林浑似晚春时，一片琼花飞玉树。
晚凉
作者：张弘范
朝代：元

绿阴庭院半昏黄，月窟风来桂子香。好挈一壶呼李白，扁舟归去醉沧浪。
晚凉楼饮
作者：张弘范
朝代：元

携壶信步曳长筇，来趁楼头满面风。龙驾金乌啼海北，鲸吹璧月上天东。愁空浊酒襟怀豁，气入新诗句法雄。此意谁人能会得，古今好个谪仙翁。
晚归
作者：张弘范
朝代：元

笑谈尊俎兴何穷，鲸吸琉璃琥珀浓。沈醉戟门归去晚，月明街静一声钟。
晚蝉
作者：张弘范
朝代：元

三生齐女旧精魂，哭断残阳雨后村。千古闺愁无处著，断肠声里又黄昏。
月夜独酌
作者：张弘范
朝代：元

白酒谁同饮，青尊秪自开。山风吹雨去，海月上天来。雅兴高千古，狂歌复一杯。何当呼李白，同醉凤凰台。
木兰花慢 其一 征南三首
作者：张弘范
朝代：元
体裁：词

混鱼龙人海，快一夕，起鹍鹏。驾万里长风，高掀北海，直入南溟。生平许身报国，等人间、生死一毫轻。落日旌旗万马，秋风鼓角连营。炎方灰冷已如冰，馀烬淡孤星。爱铜柱新功，玉关奇节，特请高缨。胸中泠然冰雪，任蛮烟瘴雾不须惊。整顿乾坤事了，归来虎拜龙庭。
木兰花慢 征南三首 其一
作者：张弘范
朝代：元

混鱼龙人海，快一夕，起鹍鹏。驾万里长风，高掀北海，直入南溟。生平许身报国，等人閒、生死一毫轻。落日旌旗万马，秋风鼓角连营。炎方灰冷已如冰，馀烬淡孤星。爱铜柱新功，玉关奇节，特请高缨。胸中泠然冰雪，任蛮烟瘴雾不须惊。整顿乾坤事了，归来虎拜龙庭。
木兰花慢·乾坤秋更老
作者：张弘范
朝代：元

乾坤秋更老，听鼓角，壮边声。纵马蹙重山，舟横沧海，戮虎诛鲸。笑入蛮烟瘴雾，看旌麾、一举要澄清。仰报九重圣德，俯怜四海苍生。一尊别后短长亭。寒日促行程。甚翠袖停杯，红裙住舞，有语君听。鹏翼岂从高举，卷天南地北日升平。记取归来时候，海棠风里相迎。
木兰花慢·其三
作者：张弘范
朝代：元
体裁：词

乾坤秋更老，听鼓角，壮边声。纵马蹙重山，舟横沧海，戮虎诛鲸。笑入蛮烟瘴雾，看旌麾、一举要澄清。仰报九重圣德，俯怜四海苍生。一尊别后短长亭。寒日促行程，甚翠袖停杯。红裙住舞，有语君听。鹏翼岂徒高举，卷天南地北日升平。记取归来时候，海棠风里相迎。
木兰花慢·功名归堕甑
作者：张弘范
朝代：元

功名归堕甑，便拂袖，不须惊。且书剑蹉跎，林泉笑傲，诗酒飘零。人间事、良可笑，似长风、云影弄阴晴。莫泣穷途老泪，休怜儿女新亭。浩歌一曲饭牛声。天际暮烟冥。正百二河山，一时冠带，老却升平。英雄亦应无用，拟风尘、万里奋鹏程。谁忆青春富贵，为怜四海苍生。
木兰花慢·征南三首
作者：张弘范
朝代：元
体裁：词

功名归堕甑，便拂袖，不须惊。且书剑蹉跎，林泉笑傲，诗酒飘零。人间事、良可笑，似长空、云影弄阴晴。莫泣穷途老泪，休怜儿女新亭。浩歌一曲饭牛声。天际暮烟冥，正百二河山。一时冠带，老却升平。英雄亦应无用，拟风尘、万里奋鹏程。谁忆青春富贵，为怜四海苍生。
木兰花慢·征南三首
作者：张弘范
朝代：元

混鱼龙人海，快一夕，起鹍鹏。驾万里长风，高掀北海，直入南溟。生平许身报国，等人閒、生死一毫轻。落日旌旗万马，秋风鼓角连营。炎方灰冷已如冰，馀烬淡孤星。爱铜柱新功，玉关奇节，特请高缨。胸中泠然冰雪，任蛮烟瘴雾不须惊。整顿乾坤事了，归来虎拜龙庭。功名归堕甑，便拂袖，不须惊。且书剑蹉跎，林泉笑傲，诗酒飘零。人间事、良可笑，似长空、云影弄阴晴。莫泣穷途老泪，休怜儿女新亭。浩歌一曲饭牛声。天际暮烟冥，正百二河山。一时冠带，老却升平。英雄亦应无用，拟风尘、万里奋鹏程。谁忆青春富贵，为怜四海苍生。乾坤秋更老，听鼓角，壮边声。纵马蹙重山，舟横沧海，戮虎诛鲸。笑入蛮烟瘴雾，看旌麾、一举要澄清。仰报九重圣德，俯怜四海苍生。一尊别后短长亭。寒日促行程，甚翠袖停杯。红裙住舞，有语君听。鹏翼岂徒高举，卷天南地北日升平。记取归来时候，海棠风里相迎。
木兰花慢·题亳州武津关
作者：张弘范
朝代：元

忆谯都风物，飞一梦，过千年。羡百里溪程，两行堤柳，数万人烟。伤心旧家遗迹，谩斜阳，流水接长天。冷落故祠香火，白云泪眼潸然。行藏好向故人传，椽笔舞蛮笺。总纠纠貔貅，秋风江上，高卧南边。功名笑谈尊俎，问锦江何必上楼船。他日武津关下，春风骄马金鞭。
木兰花慢征南
作者：张弘范
朝代：元

混鱼龙人海，快一夕，起鲲鹏。驾万里长风，高掀北海，直入南溟。生平许身报国，等人闲、生死一毫轻。落日旌旗万马，秋风鼓角连营。炎方灰冷已如冰。余烬淡孤星。爱铜柱新功，玉兰奇节，特请高缨。胸中凛然冰雪，任蛮烟瘴雾不须惊。整顿乾坤事了，归来虎拜龙庭。
木兰花慢题毫州武津关
作者：张弘范
朝代：元

忆谯都风物，飞一梦，过千年。羡百里溪程，两行堤柳，数万人烟。伤心旧家遗迹，谩斜阳、流水接长天。冷落故祠香火，白云泪眼潸然。行藏好向故人传。椽笔舞蛮笺。总纠纠貔貅，秋风江上，高卧南边。功名笑谈尊俎，问锦江、何必上楼船。他日武津关下，春风骄马金鞭。
未开牡丹
作者：张弘范
朝代：元

包藏国色与天香，尽使游蜂自在狂。直待百花零落后，旋誇魏紫共姚黄。
枕上
作者：张弘范
朝代：元

客怀苦长夜，欹枕冷掀髯。半壁荒灯暗，穷途老泪淹。惊乌疑月树，窃鼠怯风帘。百虑秋中集，无由到黑甜。
柳塘避暑
作者：张弘范
朝代：元

避暑溪塘上，悠然世虑疏。挂冠疑过鸟，濯足碍行鱼。雨过波纹细，风来树影虚。消磨长日事，棋罢数行书。
柳眉
作者：张弘范
朝代：元

似敛还舒嫩觉羞，隋堤如为古今忧。翠尖管取传春意，莫向长亭管别愁。睡起纱窗对晓奁，暂时初识远山尖。多情笑煞张京兆，应恐香螺涴玉纤。
柳眉·其一
作者：张弘范
朝代：元

似敛还舒嫩觉羞，隋堤如为古今忧。翠尖管取传春意，莫向长亭管别愁。
柳眉·其二
作者：张弘范
朝代：元

睡起纱窗对晓奁，暂时初识远山尖。多情笑煞张京兆，应恐香螺涴玉纤。
柳絮
作者：张弘范
朝代：元

东风殢煞柳梢头，吹去香绵得自由。不到池塘成翠靥，颠狂飞入酒家楼。
柳绵
作者：张弘范
朝代：元

暗织千丝了不忙，不须蚕茧不须桑。请君试看春风外，杨柳枝头喷雪香。
梅雨
作者：张弘范
朝代：元

犀浦光风四月新，一天细雨弄寒温。丝丝檐外难成滴，湛湛江心不见痕。煮酒园林妨饮兴，暮云楼阁入吟魂。尽教燕子衔春去，半湿纱窗睡正昏。
梅雨
作者：张弘范
朝代：元

轻云薄薄暗江干，几阵纱窗送嫩寒。浓醉呼童新摘得，未黄梅子已微酸。
榴花
作者：张弘范
朝代：元

猩血谁教染绛囊，绿云堆里润生香。游蜂错认枝头火，忙驾薰风过短墙。
槐井
作者：张弘范
朝代：元

翠浮石甃雨苔青，影落寒泉堕月明。酒醒渴怀无处着，绿阴风送辘轳声。
殿前欢·襄阳战
作者：张弘范
朝代：元

鬼门关，朝中宰相五更寒。锦衣绣袄兵十万，拔剑摇环，定输嬴，此阵间。无辞惮舍性命，争功汗，将军战敌，宰相清閒。
水鸥
作者：张弘范
朝代：元

万里长江两白鸥，溶溶泄泄恣沈浮。一般都在春风里，反不如他得自由。
泛舟
作者：张弘范
朝代：元

半岸澄波雨后平，一篙软绿信流行。满船明月双瓶酒，歌入荷花深处横。
浣溪沙
作者：张弘范
朝代：元

山掩人家水绕坡。野猿岩鸟太平歌。黄鸡白酒兴偏多。幸自琴书消日月，尽教名利走风波。钓台麟阁竟如何。
浣溪沙
作者：张弘范
朝代：元

山掩人家水绕坡，野猿岩鸟太平歌，黄鸡白酒兴偏多。幸自琴书消日月，尽教名利走风波，钓台麟阁竟如何。一片西风画不成，无人来此结茅亭，野猿山鸟乐升平。名利著人浓似酒，肝肠熟醉不能醒，黄尘奔走过浮生。新卜西山崦下庄，疏篱编竹草苫堂，门前流水柳成行。满目烟岚诗酒地，十年鞍马是非场，虚名半纸几多忙。
浣溪沙·其一
作者：张弘范
朝代：元

山掩人家水绕坡，野猿岩鸟太平歌，黄鸡白酒兴偏多。幸自琴书消日月，尽教名利走风波，钓台麟阁竟如何。
浣溪沙·其三
作者：张弘范
朝代：元

新卜西山崦下庄，疏篱编竹草苫堂，门前流水柳成行。满目烟岚诗酒地，十年鞍马是非场，虚名半纸几多忙。
浣溪沙·其二
作者：张弘范
朝代：元

一片西风画不成，无人来此结茅亭，野猿山鸟乐升平。名利著人浓似酒，肝肠熟醉不能醒，黄尘奔走过浮生。
海棠
作者：张弘范
朝代：元

风卷晴霞空树头，东皇西去太真愁。可怜零落胭脂色，绿叶争如枝上稠。
清平乐·关河南北
作者：张弘范
朝代：元

关河南北。有雁无消息。落日楼头人正忆。啼鸟一声山碧。莺莺燕燕争春。红尘马足车轮。惟有新丰豪客，东风老泪沾巾。
清平乐·天南地北
作者：张弘范
朝代：元

天南地北。何日兵尘息。四海升平归老忆。凤远岐山空碧。衣冠滚滚争春。谁能卧辙攀轮。一剑风云未遂，几回怒发卫巾。
清平乐·高眠窗北
作者：张弘范
朝代：元

高眠窗北。偃卧喧雷息。依约关山归路忆。梦绕池塘春碧。功名负我青春。匆匆日月奔轮。且把琴书归去，山林道发儒巾。
清平乐四首
作者：张弘范
朝代：元

关河南北，有雁无消息，落日楼头人正忆，啼鸟一声山碧。莺莺燕燕争春，红尘马足车轮，惟有新丰豪客，东风老泪沾巾。高眠窗北，偃卧喧雷息，依约关山归路忆，梦绕池塘春碧。功名负我青春，悤悤日月奔轮，且把琴书归去，山林道发儒巾。天南地北，何日兵尘息，四海升平归老忆，凤远岐山空碧。衣冠滚滚争春，谁能卧辙攀轮，一剑风云未遂，几回怒发冲巾。穷冬冷落，客思添萧索，浊酒沽来须强酌，要把閒愁推却。时间荣辱何惊，胸中气象休更，且匣风云长剑，天容两鬓青青。
清平乐四首·其一
作者：张弘范
朝代：元

关河南北，有雁无消息，落日楼头人正忆，啼鸟一声山碧。莺莺燕燕争春，红尘马足车轮，惟有新丰豪客，东风老泪沾巾。
清平乐四首·其三
作者：张弘范
朝代：元

天南地北，何日兵尘息，四海升平归老忆，凤远岐山空碧。衣冠滚滚争春，谁能卧辙攀轮，一剑风云未遂，几回怒发冲巾。
清平乐四首·其二
作者：张弘范
朝代：元

高眠窗北，偃卧喧雷息，依约关山归路忆，梦绕池塘春碧。功名负我青春，悤悤日月奔轮，且把琴书归去，山林道发儒巾。
清平乐四首·其四
作者：张弘范
朝代：元

穷冬冷落，客思添萧索，浊酒沽来须强酌，要把閒愁推却。时间荣辱何惊，胸中气象休更，且匣风云长剑，天容两鬓青青。
清平乐案此下原有喜春来一首，殿前欢一首
作者：张弘范
朝代：元

穷冬冷落。客思添萧索。浊酒沽来须强酌。要把闲愁推却。时间荣辱何惊。胸中气象休更。且匣风云长剑，天容两鬓青青。
游春
作者：张弘范
朝代：元

閒逐东风信马蹄，一鞭诗思曲江堤。行行贪咏梨花雪，却被桃花约帽低。
满江红·襄阳寄顺天友人
作者：张弘范
朝代：元

奔驿南来，拥貔貅，且趋江右。良自愧，劣才微渺，圣恩洪厚。万里长江今我有，百年坚壁非他守。看虎牙，飞上万山头，诛群丑。风雨梦，乡关友。南北事，君知否。寄一缄梅信，小春时候。夜静戟门严鼓角，月明莲幕閒诗酒。怕故人，相忆问归期，平蛮后。
满江红襄阳寄顺天友人
作者：张弘范
朝代：元

奔驿南来，拥貔貅、且＊江右。良自愧、劣才微渺，圣恩洪厚。万里长江今我有，百年坚壁非他守。看虎牙、飞上万山头，诛群丑。风雨梦，夜静戟门严鼓角，月明莲幕闲诗酒。怕故人、相忆问归期，平蛮后。
点绛唇 其一 咏海棠
作者：张弘范
朝代：元

醉脸匀红，向人无语誇颜色。一枝春雪，犹染嵬坡血。庭院黄昏，燕子来时节。芳心折，露垂香颊，羞对开元月。
点绛唇·其三
作者：张弘范
朝代：元

星斗文章，词源落落倾胸臆。十年南北，几度空相忆。把酒留君，后会知何夕。愁如织，一鞭行色，春雪梅花驿。
点绛唇·其二
作者：张弘范
朝代：元

庭院黄昏，子规啼破开元梦。晚风吹动，似舞霓裳弄。有色无香，好著诗人讽。和谁共，月廊烟重，烧彻兰膏凤。
点绛唇·其五
作者：张弘范
朝代：元

独上高楼，恨随春草连天去。乱山无数，隔断巫阳路。信断梅花，惆怅人何处。愁无语，野鸦烟树，一点斜阳暮。
点绛唇·其四
作者：张弘范
朝代：元

春日前村，一枝香彻江头路。月明风度，清煞西湖句。昨夜幽欢，梦里谁呼去。愁如许，觉来无语，青鸟啼芳树。
点绛唇·咏海棠
作者：张弘范
朝代：元

醉脸匀红，向人无语誇颜色。一枝春雪，犹染嵬坡血。庭院黄昏，燕子来时节。芳心折，露垂香颊，羞对开元月。庭院黄昏，子规啼破开元梦。晚风吹动，似舞霓裳弄。有色无香，好著诗人讽。和谁共，月廊烟重，烧彻兰膏凤。星斗文章，词源落落倾胸臆。十年南北，几度空相忆。把酒留君，后会知何夕。愁如织，一鞭行色，春雪梅花驿。春日前村，一枝香彻江头路。月明风度，清煞西湖句。昨夜幽欢，梦里谁呼去。愁如许，觉来无语，青鸟啼芳树。独上高楼，恨随春草连天去。乱山无数，隔断巫阳路。信断梅花，惆怅人何处。愁无语，野鸦烟树，一点斜阳暮。
点绛唇·星斗文章
作者：张弘范
朝代：元

星斗文章，词源落落倾胸臆。十年南北。几度空相忆。把酒留君，后会知何夕。愁如织。一鞭行色。春雪梅花驿。
点绛唇·独上高楼
作者：张弘范
朝代：元

独上高楼，恨随春草连天去。乱山无数。隔断巫阳路。信断梅花，惆怅人何处。愁无语。野鸦烟树。一点斜阳暮。
点绛唇咏海棠
作者：张弘范
朝代：元

醉脸匀红，向人无语夸颜色。一枝春雪。犹染嵬坡血。庭院黄昏，燕子来时节。芳心折。露垂香颊。羞对开元月。
点绛唇赋梅
作者：张弘范
朝代：元

春日前村，一枝香彻江头路。月明风度。清煞西湖句。昨夜幽欢，梦里谁呼去。愁如许。觉来无语。青鸟啼芳树。
烛泪
作者：张弘范
朝代：元

惜别终宵话不休，煌煌灯烛照离愁。蜡花本是无情物，特向人前也泪流。
燕语
作者：张弘范
朝代：元

入户穿帘语画梁，几惊春睡恼人肠。争如凭此呢喃舌，说与东君莫去忙。
瓶中桃竹
作者：张弘范
朝代：元

竹同君子操，花胜丽人妆。洞里神仙客，谁教嫁阮郎。
白莲
作者：张弘范
朝代：元

洒泪湘妃不喜妆，和烟迷月涨秋塘。翠盘影里呈妍白，恨煞诗人玉有香。
碧桃花
作者：张弘范
朝代：元

应是玄都观里仙，为嫌白淡厌红蔫。故栽一种新颜色，疑是飞仙坠翠钿。
红叶
作者：张弘范
朝代：元

怪来清晓霜如雪，一夜千林染猩血。豪气如虹酒似川，直教醉脸红如叶。
红梨花
作者：张弘范
朝代：元

嫣然带雨湿胭脂，却似去年霜叶时。说与谪仙浑不识，向人谁咏雪香诗。
老子送西游图
作者：张弘范
朝代：元

玄教渊源自广成，五千文字总忘情。先生本是无为者，何苦青牛万里行。
自遣
作者：张弘范
朝代：元

独对西风酒一尊，可怜庭院正黄昏。何当钓出沧浪月，豁我诗魂伴醉魂。
花影
作者：张弘范
朝代：元

明月招春魄，移痕上小窗。暗香浮枕簟，乘兴灭银釭。
花落
作者：张弘范
朝代：元

流水无情来洞口，狂风何意恋枝头。惜花人在东风外，更比莺儿燕子愁。
莲湖泛舟
作者：张弘范
朝代：元

载酒扁舟稳，平湖绮绣乡。半竿残月暮，十里晚风香。桂楫分云锦，荷杯吸露浆。浩歌明月底，惊起宿鸳鸯。
落花
作者：张弘范
朝代：元

莫为春归怨子规，百花开尽是飞时。算来只是东君罪，不合当时着力吹。
落霞
作者：张弘范
朝代：元

夕阳红影衬云衣，一段龙文锦不机。诗在滕王高阁下，半天孤鹜与齐飞。
襄阳答王仲思
作者：张弘范
朝代：元

昼夜干戈备不虞，等閒诗酒兴全疏。承君西属三词至，愧我东回一字无。麾下雄兵山有虎，目中穷寇釜奔鱼。秋风咫尺襄樊了，好约扁舟泛五湖。
诗魂
作者：张弘范
朝代：元

渺渺幽怀与月高，花前醉里兴增豪。也曾天外搜佳句，又逐东风到酒槽。
读书灯
作者：张弘范
朝代：元

半窗寒雨夜深深，烧断兰膏一寸金。莫笑十年尘壁上，也曾明破圣贤心。
读李广传
作者：张弘范
朝代：元

弧矢威盈塞北屯，汉家飞将气如神。但教千古英名在，不得封侯也快人。
读韩信传
作者：张弘范
朝代：元

一怒燕齐楚赵收，将军今古果谁俦。后来肯为陈豨计，先日何辞蒯彻谋。自是多年惭哙等，何能轻举学留侯。可怜一片肝肠铁，却使终遗万古羞。
赴大名路任
作者：张弘范
朝代：元

诏引春风下帝庭，恩教迁镇大名城。天寒日短催行色，雾重霜浓接去程。鹏翼垂天今日志，马头洒泪故乡情。深承父老殷勤送，何日儿童竹马迎。
越调·天净沙梅梢月
作者：张弘范
朝代：元

黄昏低映梅枝，照人两处相思，那的是愁肠断时。
弯弯何似？浑如宫样眉儿。
西风落叶长安，夕阳老雁关山，今古别离最难。
故人何处？玉箫明月空闲。
跋张伯宁义士图
作者：张弘范
朝代：元

刺襄豫让不日死，立武程婴冠青史。燕山义士张伯宁，千古英名高二子。
过双塔
作者：张弘范
朝代：元

千丈黄尘倦客途，林梢遥认两浮图。数家荒店留行李，一带遥山入酒壶。勋业壮年劳梦寐，等閒老境寄江湖。前途黯黯深沧海，惆怅西楼日向晡。
过江
作者：张弘范
朝代：元

磨剑剑石石痕裂，饮马长江江水竭。我军百万战袍红，尽是江南儿女血。
远烟
作者：张弘范
朝代：元

惨澹微风外，氤氲老树头。乍惊香雾薄，遥认断云浮。日落山腰暮，雨晴天际秋。清明藏不得，一片晋家羞。
述怀
作者：张弘范
朝代：元

太古一轮月，浮云几度漫。阴晴从万态，桂影自高寒。
述怀
作者：张弘范
朝代：元

巳著戎衣十载过，江南未了鬓先皤。前生应欠路途债，今世故教离别多。功业千年须好在，荣华一笑待如何。几时得遂归欤志，高咏渊明岁暮歌。
述怀
作者：张弘范
朝代：元

春风满鬓绿鬅松，落落胸怀气吐虹。节操自知坚雪竹，行藏未必属秋蓬。歌终牛角两行泪，舞彻鸡声一剑雄。肯似少年场上客，笙箫日醉软香中。
述怀
作者：张弘范
朝代：元

气吐长虹志未摅，剑华生涩土模糊。收藏好在甘无用，夜半荒鸡待一呼。
述怀
作者：张弘范
朝代：元

飘零孤影寄天涯，梦断春风二鼓挝。闷上心来须赖酒，愁驱睡去胜如茶。龙潜北海收雷迹，豹隐南山养雾花。天产我材应有意，不成空使二毛华。梅时又过牡丹期，昼掩重门坐似痴。为擘愁眉须赖酒，欲言雅志岂无诗。浮云暖日阴晴里，残梦春风富贵时。一片肝肠坚玉石，肯随风絮入狂吹。思量閒里百优游，只得寻常两事忧。中酒未醒过似病，搜诗不得胜如愁。便教酒病凭诗解，纵有诗愁着酒酬。此外谁无名利念，红尘千丈尽悠悠。
述怀·其一
作者：张弘范
朝代：元

飘零孤影寄天涯，梦断春风二鼓挝。闷上心来须赖酒，愁驱睡去胜如茶。龙潜北海收雷迹，豹隐南山养雾花。天产我材应有意，不成空使二毛华。
述怀·其三
作者：张弘范
朝代：元

思量閒里百优游，只得寻常两事忧。中酒未醒过似病，搜诗不得胜如愁。便教酒病凭诗解，纵有诗愁着酒酬。此外谁无名利念，红尘千丈尽悠悠。
述怀·其二
作者：张弘范
朝代：元

梅时又过牡丹期，昼掩重门坐似痴。为擘愁眉须赖酒，欲言雅志岂无诗。浮云暖日阴晴里，残梦春风富贵时。一片肝肠坚玉石，肯随风絮入狂吹。
送张孝先
作者：张弘范
朝代：元

乘驿归来气未停，江头还又送君行。少年鞍马峥嵘路，暮岁笙歌富贵程。半纸荒诗千里赆，一杯别酒十分情。故乡为向诸公道，功业悠悠白发生。
送春
作者：张弘范
朝代：元

东君回驭欲何之，把酒江头话别离。流水泛红留不住，尽教沈醉不须思。
遇雨未发
作者：张弘范
朝代：元

寒侵诗梦晓初回，风雨长松撼半崖。绝岫黑云笼古殿，虚檐玉柱碎空阶。纱窗正熟佳人睡，石磴应伤客子怀。鞍马待晴行未得，木鱼声里过晨斋。
醉中
作者：张弘范
朝代：元

玉液流春畅白鸥，醉时不觉有离愁。轩昂两袖乾坤窄，疑是阴阳之外游。金杯潋滟涨蒲萄，玉颊潮红意气豪。一撮乾坤是何物，古今只解戏儿曹。
醉中·其一
作者：张弘范
朝代：元

玉液流春畅白鸥，醉时不觉有离愁。轩昂两袖乾坤窄，疑是阴阳之外游。
醉中·其二
作者：张弘范
朝代：元

金杯潋滟涨蒲萄，玉颊潮红意气豪。一撮乾坤是何物，古今只解戏儿曹。
醉中遣兴
作者：张弘范
朝代：元

把酒莫辞频，呼童更疾温。清明三月节，庭院又黄昏。把酒莫辞霎，休教尊酒空。光阴不复得，流水只流东。酒兴唯诗赖，诗怀实酒因。高吟到佳处，满酌岸清巾。满酌莫宜侧，高歌不论声。醉时狂起舞，何必待鸡鸣。酒尽兴不尽，心奇诗亦奇。更沽一斗酒，须到百篇诗。饮酒莫妨事，吟诗休费心。酒从閒里饮，诗向兴来吟。
醉中遣兴·其一
作者：张弘范
朝代：元

把酒莫辞频，呼童更疾温。清明三月节，庭院又黄昏。
醉中遣兴·其三
作者：张弘范
朝代：元

酒兴唯诗赖，诗怀实酒因。高吟到佳处，满酌岸清巾。
醉中遣兴·其二
作者：张弘范
朝代：元

把酒莫辞霎，休教尊酒空。光阴不复得，流水只流东。
醉中遣兴·其五
作者：张弘范
朝代：元

酒尽兴不尽，心奇诗亦奇。更沽一斗酒，须到百篇诗。
醉中遣兴·其六
作者：张弘范
朝代：元

饮酒莫妨事，吟诗休费心。酒从閒里饮，诗向兴来吟。
醉中遣兴·其四
作者：张弘范
朝代：元

满酌莫宜侧，高歌不论声。醉时狂起舞，何必待鸡鸣。
醉高歌·感怀
作者：张弘范
朝代：元

十年燕月歌声，几点吴霜鬓影。西风吹起鲈鱼兴，已在桑榆暮景。荣枯枕上三更，傀儡场头四并。人生幻化如泡影，那个临危自省？岸边烟柳苍苍，江上寒波漾漾。阳关旧曲低低唱，只恐行人断肠。十年旧剑长吁，一曲琵琶暗许。月明江上别湓浦，愁听兰舟夜雨。
问梅
作者：张弘范
朝代：元

东风桃李竞春光，何苦前村雪里芳。孤洁不教尘眼涴，野桥斜月自昏黄。
闻角
作者：张弘范
朝代：元

戍楼一曲老龙嘶，霜满秋空月影西。客里梦回听不得，残灯明灭伴人啼。
雏燕
作者：张弘范
朝代：元

羽毛香润态含痴，睡足云兜力尚微。唤母但能啾唧语，恋巢犹倦往来飞。薰风庭院帘初捲，落日池台人乍归。白凤赤龙浑异事，争如随分著乌衣。
雨霁登楼
作者：张弘范
朝代：元

楼外雨初霁，乾坤望眼明。岸高秋涨满，帘捲暮霞生。燕入泥香润，龙归海气清。阑干残照底，一片古今情。
雪谷早行图
作者：张弘范
朝代：元

短衣匹马五更寒，老雪荒山去路难。为问此行成底事，要携春色下长安。马驼残梦过前溪，云锁空山雪四垂。勋业本从辛苦得，可怜歌酒富家儿。
雪谷早行图·其一
作者：张弘范
朝代：元

短衣匹马五更寒，老雪荒山去路难。为问此行成底事，要携春色下长安。
雪谷早行图·其二
作者：张弘范
朝代：元

马驼残梦过前溪，云锁空山雪四垂。勋业本从辛苦得，可怜歌酒富家儿。
霜月早行
作者：张弘范
朝代：元

霜满溪桥月满山，哦诗驴背怯清寒。那知年少青楼客，醉拥芙蓉梦未阑。
青杏
作者：张弘范
朝代：元

落尽残红绿满枝，青青如豆酿酸时。佳人摘得新尝怯，一点春愁锁画眉。
青玉案·寄刘仲泽
作者：张弘范
朝代：元

西风天际征鸿去，问曾过，燕山路，叶落虚庭空绿树。一川秋意，满怀愁绪，楼外潇潇雨。天涯望断行云暮，好著蛮笺寄情句，底是相思断肠处。吟风赋月，论文说剑，无个知音侣。
青玉案寄仲泽
作者：张弘范
朝代：元

西风天际征鸿去。问曾过、燕山路。叶落虚庭空绿树。一川秋意，满怀愁绪。楼外潇潇雨。天涯望断行云暮。好著蛮笺寄情句。底是相思断肠处。吟风赋月，论文说剑，无个知音侣。
题保定抱阳山寺
作者：张弘范
朝代：元

山僧掣脱利名缰，特去幽岩搆一堂。兀坐忘机禅榻静，高吟纵意竹窗凉。奔驰世外心千里，参透人间梦一场。终日杜门稀万事，此中滋味少人尝。
题曹娥庙
作者：张弘范
朝代：元

一夕为亲犹尽孝，若为男子事君何。江淮多少英雄将，厚禄肥家学倒戈。
题池州九华山
作者：张弘范
朝代：元

萍浦波平两岸风，群山争妒九华雄。城头秋日掀髯里，槛外诗成极目中。霞日晚时山更翠，江鸥潜处蓼偏红。楼间多少前贤句，惆怅烟岚自古同。客逢佳节若为酬，地主相邀上北楼。满目奇观风日晚，一襟清兴不胜秋。笑倾琥珀欢无极，醉指芙蓉看未休。莫怪群山竟遮映，数峰高处愈风流。
题池州九华山·其一
作者：张弘范
朝代：元

萍浦波平两岸风，群山争妒九华雄。城头秋日掀髯里，槛外诗成极目中。霞日晚时山更翠，江鸥潜处蓼偏红。楼间多少前贤句，惆怅烟岚自古同。
题池州九华山·其二
作者：张弘范
朝代：元

客逢佳节若为酬，地主相邀上北楼。满目奇观风日晚，一襟清兴不胜秋。笑倾琥珀欢无极，醉指芙蓉看未休。莫怪群山竟遮映，数峰高处愈风流。
题采莲图
作者：张弘范
朝代：元

小娃采得白莲还，此个工夫有底难。多少桑间辛苦妇，谁人移向画图看。
风柳
作者：张弘范
朝代：元

澹澹池塘近楚宫，绿腰袅娜学盘中。乱摇荒草飞轻白，细搭朱阑拂落红。枝上娇莺啼恰恰，树边舞蝶意悤悤。东君应着吹嘘力，要把春愁一埽空。
骤雨
作者：张弘范
朝代：元

沧海龙飞霹雳惊，云间电影万蛇明。六丁怒挽天河水，特为人间洗甲兵。风拥黄云龙驾海，雷驱紫电雨翻盆。长虹千丈忽截断，一片风波起市门。
骤雨·其一
作者：张弘范
朝代：元

沧海龙飞霹雳惊，云间电影万蛇明。六丁怒挽天河水，特为人间洗甲兵。
骤雨·其二
作者：张弘范
朝代：元

风拥黄云龙驾海，雷驱紫电雨翻盆。长虹千丈忽截断，一片风波起市门。
鹧鸪天·围襄阳
作者：张弘范
朝代：元

铁甲珊珊渡汉江，南蛮犹自不归降。东西势列千层厚，南北军屯百万长。弓扣月，剑磨霜，征鞍遥日下襄阳。玉门今日功劳了，好去临江醉一场。
鹧鸪天围襄阳案此下原有天净沙二首，以其
作者：张弘范
朝代：元

铁甲珊珊渡汉江。南蛮犹自不归降。东西势列千层厚，南北军屯百万长。弓扣月，剑磨霜。征鞍遥日下襄阳。鬼门今日功劳了，好去临江醉一十七首，其中原有四首曲调，兹删去。
南吕·一枝花
作者：张彦文
朝代：元

春风醉碧桃，流水题红叶。
只因闲信马，为此误随车。
妆氵井妆呆，一笑千金舍。
痴心不暂歇，经了些欢聚愁别，情债填还未彻。
牧羊关·天边凤，花上蝶，才伶俐又还粘惹。都因眼约心期，引斗得肠怀
作者：张彦文
朝代：元

腹热。
云雨新情重，风月旧恩绝。
翡翠合欢带，鸳鸯交颈结。
随煞·亏心底自有神夭折，薄幸教随唾津儿灭。休道你花朵儿般身躯没凋
作者：张彦文
朝代：元

谢，你个聪明的小姐宁心儿记者：咱这说下的盟言应去也。
咏何节妇
作者：张彦谦
朝代：元

江戈落落瘴江涯，多少佳人忍辱时。独尔舍生能一死，洁身泉下见男儿。
送杨长卿之任赣州路知事
作者：张志合
朝代：元
体裁：七言律诗

千里名藩江右郡，军民伉健俗还淳。红莲绿水逢佳士，白酒黄鸡别故人。赣石连滩攒剑戟，廉泉一勺洗埃尘。辞金素有风霜操，赞酒行施雨露春。
桃花
作者：张志纯
朝代：元
体裁：五言绝句

流水来天洞，人间一脉通。桃源知不远，浮出落花红。
泰山喜雨
作者：张志纯
朝代：元
体裁：五言绝句

岱宗天下秀，霖雨遍人间。高卧今何在，东山似此山。
句
作者：张思孝
朝代：元

意当极快处，心有不平时。少忍应无患，欲言宜再思。绮窗花落东风软，曾读曹家女诫无。一眼浊黄天堑阔，半眉老翠太行昏。敢效子陵辞汉爵，愿同巢父乐尧年。
戏赠报恩观道士
作者：张思濂
朝代：元
体裁：七言律诗

绛绡法服碧云冠，玉磬金钟每夜阑。坛上步虚黄箓醮，箕边悬笔紫姑栾。甲丁并走妖精碎，雷电双飞雨气寒。莫讶先生耽酒肉，杭人谁识烂头潘。
次韵江鍊师
作者：张思濂
朝代：元
体裁：七言律诗

道人容貌似婴孩，手抉天罡步斗魁。挂杖神游却月观，凌风夜上鍊丹台。剑横秋水苍龙化，夜染春云玉女裁。闻道蓬莱隔东海，芙蓉三朵翠成堆。
赠轩辕道士
作者：张思濂
朝代：元
体裁：七言律诗

子是弥明几代孙，姓名乃使世人闻。坐惊星斗生雷剑，行觉烟霞绕练裙。月里白鸾招子晋，山前青虎借茅君。长春酒熟朝朝醉，高枕瑶琴卧绿云。
送道士
作者：张思濂
朝代：元
体裁：七言绝句

春云染湿紫烟衣，青山万重黄鹤飞。蓬莱远在弱水外，何日归来丁令威。
题关尹问道图
作者：张思濂
朝代：元
体裁：七言绝句

关门令尹苦纷纷，道德胡为问老君。柱史习知周制度，不询残缺补经文。
送傅与砺广州教授
作者：张惟敏
朝代：元
体裁：七言律诗

早年文采动公卿，此日承恩出凤城。万里舟行休惮远，故乡亲老得归荣。路经梅岭香云湿，潮落珠厓瘴海清。纶阁日长思校理，暂将馀力训诸生。
焦湖秋月
作者：张承芳
朝代：元
体裁：四言诗

汇彼大泽，周四百里。惟此素秋，月轮穿水。上下光摇，碧澄彻底。荡荡瑶天，泬㵳靡滓。款乃一声，丝纶载理。以咏以觞，葛天氏拟。不识不知，伊谁之使。
小梁州
作者：张择
朝代：元
体裁：曲

门外红尘滚滚飞。飞不到鱼鸟青溪。绿阴高柳听黄鹂。幽栖意。料俗客几人知。山林本是终焉计。用之行舍之藏兮。悼后世追前辈。对五月五日。歌楚些吊湘累。
李陵台晚眺次吴真人韵
作者：张择
朝代：元
体裁：七言律诗

云黄沙白绕平原，独立崇台思黯然。地僻尚知秦远塞，草青不是汉新年。非惭步武贤王后，反欲捐生太史前。谁谓茂陵明似日，重光惟照漠南天。
次庐参书御沟水韵
作者：张择
朝代：元
体裁：七言绝句

华清波色汉阳沟，不似粼粼煖绿柔。飘尽上林红万点，又从天上送春愁。
次庐参书御沟水韵二首·其二
作者：张择
朝代：元
体裁：七言绝句

堤头春涨碧琉璃，堤外春阴海子时。同是玉泉山下水，可怜波浪大参差。
秋兴亭欠韵
作者：张择
朝代：元
体裁：七言律诗

巫峡秋涛万里长，荻花枫叶乱苍茫。青山碍目无闲地，白雁牵愁有夕阳。神禹柏残扶大气，长庚星堕静南荒。巳将今古同行客，何必登临忆侍郎。
脱布衫
作者：张择
朝代：元
体裁：曲

草堂中夏日偏宜。正流金铄石天气。素馨花一枝玉质。白莲藕样弯琼臂。
见钓者
作者：张择
朝代：元
体裁：五言律诗

宇宙俱为客，江湖独钓翁。笛声吹海月，竿影倚秋风。天定行藏拙，时清礼法通。古今惟范蠡，落落几人同。
送人游庐山
作者：张择
朝代：元
体裁：五言律诗

曾到匡庐境，巉峰际碧空。万松无路入，一水与天通。白鹿眠晴昼，清猿啸晚风。洪厓如可吊，吾亦访云中。
题史橘斋山水手卷
作者：张择
朝代：元
体裁：七言律诗

神仙中人丞相子，五色玉立瑶池芝。谢传风流歌舞处，羊公慷慨登临时。兴来醉泗雪烟绕，身后名随日月迟。安得飙车从上下，蓬莱指点青参差。
汉口拜关帝遗像
作者：张揔
朝代：元
体裁：七言律诗

欣瞻圣帝荆南像，骨峭神清迥异常。三国有人终戴汉，九州何地不尊王。日星杲杲昭河岳，今古岩岩凛雪霜。一部春秋犹在手，浩然真气配无疆。
初夏
作者：张撝
朝代：元

何事愁春去，微薰生日斜。梅黄初著雨，莺老未残花。便汲悬泉水，閒烹废寺茶。逢僧谈五乘，摩诘已无家。
厓门怀古
作者：张撝
朝代：元

渔翁知我閒无事，拉我乘舟访鼎湖。野草闲花春寂寞，蛮烟瘴雨昼模糊。磨厓可羡张弘范，把酒惟浇陆秀夫。兴废由来总天命，临风何必更长吁。
芝山别意
作者：张撝
朝代：元

晚山黄菊满山房，送客郊原野气凉。十幅布帆随鸟影，一川图画载舲航。秋风祖道归心急，夜雪催诗赏兴狂。好事歌成碑在口，王家父子正相当。
题观翠亭
作者：张撝
朝代：元

亭前积翠景新添，瞻眺还堪养静恬。排闼青山悬叠嶂，翳林瑞霭隔疏帘。入图雁荡徒飞梦，绚碧罗浮那得兼。天趣也知随处有，閒来相赏莫相嫌。
飓风
作者：张撝
朝代：元

火云夹日已西驰，骤雨惊风此一时。万里怒涛泛断梗，千家矮屋失疏篱。悬炊破釜侵飘屋，护圃枯榽压嫩枝。最是畬田收未得，不堪狼戾子离离。
汝河
作者：张政
朝代：元
体裁：七言绝句

湛湛清流九曲湾，深沉彻底似拖蓝。扁舟一叶无人系，风动横移向碧滩。
再入黄华
作者：张敏修
朝代：元
体裁：七言绝句

不到黄华四十年，蹉跎俗状已华颠。而今欲觅菟裘计，惭愧英灵驿路烟。
读敲月集
作者：张文斋
朝代：元

小山先生信英杰，蚤岁穷经诣丹阙。太学游歌姓字香，京华旅食乡心切。一朝拂袖辞金门，归隐山林计非拙。乐道能存颜子风，干时肯掉苏张舌。筑庵喜延湖海士，大书华匾名敲月。花晨露夕多胜事，对饮豪吟未尝辍。长篇短句每惊人，律吕和鸣珠玉洁。建安七子当并驾，唐室诸贤可同列。才名奕奕闻海隅，家世遥遥在南越。倏然竟赴玉楼招，西风吹老岩阿蕨。我疑先生列仙侣，一段情怀尽冰雪。暂来林壑学巢由，不向朝廷随稷契。嗟我胡为生较晚，不得抠趋受诗诀。几回窗下读遗篇，敲碎唾壶歌激烈。
同伯祥理问威卿郎中祐之都司从右丞相公游洞霄归途得鄙语呈一山桂林
作者：张斯立
朝代：元
体裁：七言律诗

松竹阴阴石径斜，小桥流水傍山家。本因省敛观风教，不为偷閒赏物华。偶向洞霄寻胜境，恍如瀛海泛仙槎。肩舆莫道归来速，明日城中趁早衙。
旬休从性斋右丞相公游洞霄
作者：张斯立
朝代：元
体裁：七言律诗

天柱峰前曲径回，琳宫突出势崔嵬。四围石壁层云宿，九锁山门一水开。行处乍疑蓬岛去，到时方悟洞霄来。黄尘我亦学仙者，野鹤山猿莫乱猜。
煮粥诗
作者：张方贤
朝代：元
体裁：七言律诗

煮饭何如煮粥强，好同儿女熟商量。一升可作二升用，两日堪为六日粮。有客只须添水火，无钱不必问羹汤。莫言淡薄少滋味，淡薄之中滋味长。
送李廷芳应察公辟
作者：张昌
朝代：元
体裁：七言律诗

太行山下阵云高，破贼先登气自豪。全晋无人居险要，西秦有客度洪涛。关河形势归吟槁，天地经纶入战韬。知己柱臣今郭李，功名咫尺冠诸曹。
句
作者：张明
朝代：元

春风跨马银鞍稳，夜月骑牛铁笛閒。
送许鲁斋归山
作者：张易
朝代：元

语相累累入省闱，先生何事独西归。心随道隐贫非病，老得身閒古亦稀。行色一杯燕市酒，春风二月楚山薇。到家已及蚕生日，布谷催耕陇麦肥。
和忠佑庙咏韩木韵
作者：张智甫
朝代：元

死生种木昉于唐，木到于今色倍苍。有大才名蜀相柏，无穷教思召公棠。人怀遗爱谁甘斧，天鉴孤忠不忍霜。愿与灵株长不朽，韩山山上一炉香。
山中忆故友
作者：张智甫
朝代：元

自从学舍厄戈矛，畴昔文盟一霎休。不见新诗来饭颗，似闻哀诔满瓜丘。未寒梦绕梅边驿，才暮心悬雪里舟。愿入东都名节党，如今尚有几人不。
山行有感
作者：张智甫
朝代：元

菜一盆儿饭一锅，间关石窍作生涯。山林纯是欢娱鸟，天地不开烦恼花。荒草田园元亮屋，浮萍弟妹少陵家。此身不得如微物，有触令人重叹嗟。
歇甘露寺
作者：张智甫
朝代：元

额分甘露自枫宸，偶作郊行认不真。屋讶天台小方丈，僧疑石室老功臣。半霄云雾闻人语，一块虚空挂佛身。要识此山奇绝处，石间诗句最精神。
题翠香楼
作者：张智甫
朝代：元

危楼独上几咨嗟，望眼何由见翠华。一水空流残月去，万山枉被乱云遮。士夫不运中原甓，将帅谁鸣半夜笳。衰草寒烟凝睇望，何人犹唱后庭花。
戏题赵子固水仙图
作者：张柍
朝代：元
体裁：七言绝句

翠袖冰姿隔暮云，淩波微步袜生尘。江空岁晚情无奈，笑把明珰解赠人。
题赵子固四芗图
作者：张柍
朝代：元
体裁：六言诗

一纸四花争秀，依稀香雾相和。老眼不妨纵赏，江南春色何多。
句
作者：张某
朝代：元

草中人不见，空外鹤先知。
题温日观墨葡萄图
作者：张梦应
朝代：元
体裁：七言绝句

浓淡累累半幅披，却疑月架影参差。凭君问取乘槎使，还似宛西旧折枝。
东瓯令南·添疾病，减风流，废寝忘餐相应候。前生作下今生受，今不遂
作者：张氏
朝代：元

来生又。
魂劳梦穰感离愁，都则为女娇羞。
乌夜啼北·闪的我看看疾重，实实病久。为多情镇日空亻孱亻愁。呀，一
作者：张氏
朝代：元

会家近书斋想念无休，到黄昏愁云怨雨相拖逗。
更阑也无限忧愁，夜深沉雨泪交流。
想娇容直到五更头，我与你从头一一他行受。
果然他心意坚，恩情厚，俺待要鸾交凤友，燕侣莺俦。
大迓鼓南·相逢莺燕友，四眸相顾，两意相投，此情难消受。风流自古，
作者：张氏
朝代：元

偏惜风流，展转留情双凤眸。
尾声南
作者：张氏
朝代：元

多情此意难消受，书生切切在心头，受过凄凉一笔勾。
感皇恩北·呀，指望待饱玩娇羞，谁承望各自分头。好教我恨天高，嫌地
作者：张氏
朝代：元

窄，怨人稠。
指望待相随皓首，谁承望鬼病因由。
不由人魂缈缈，体飘飘，魄悠悠。
节节高南·喜孜孜暗讨求，语相投。今宵暗约同成就，灵犀透，共焚香，
作者：张氏
朝代：元

齐言咒。
日坠月上初沉漏，星移斗转三更候。
潜踪蹑足近庭闱，轻移那步临门候。
赚南
作者：张氏
朝代：元

计上心头，暗令家童私问候。休泄漏，何期两意同成就，为他憔瘦。
采茶歌北·都则为女娇羞，端的是忒风流，闪的人不茶不饭几时休。何日
作者：张氏
朝代：元

相逢同配偶？甚时密约共绸缪？。
骂玉郎北·娇娃俊雅天生就，腰似柳，袜如钩，湘裙微露金莲瘦。你看他
作者：张氏
朝代：元

宝髻堆，玉笋长，露出春衫袖。
鹌鹑儿北·猛见了俊俏多情，我和他挨肩携手。悄悄的行入兰房，暗暗的
作者：张氏
朝代：元

同眠共宿，娇滴滴语颤声低。
情未休，情未休，锦被蒙头，燕侣莺俦，旖旎温柔。
受过了无限凄凉，谁承望今宵配偶？。
送表兄从戎
作者：张浚明
朝代：元
体裁：七言律诗

丈夫结发去从戎，臂健重弯旧角弓。襄汉儿童知勇力，江淮草木识威风。平生未展安边策，一念常怀报国忠。指日紫袍金带贵，老天元不负英雄。
题土山寺二首·其一
作者：张浚明
朝代：元
体裁：七言律诗

出城十里嚣尘远，此地登临是胜游。山势西来分凤爪，溪流南下绕龙头。瞿昙殿耸仍孤刹，丞相祠荒但古丘。独倚阑干人不会，霜风落叶正萧飕。
题土山寺二首·其二
作者：张浚明
朝代：元
体裁：七言律诗

平瞻苍翠俯潺湲，诗景分明指顾间。地接郊坰换今古，秀钟人物在溪山。春风跨马银鞍稳，夜月骑牛铁笛閒。从昔陵阳多俊杰，要知天运大循环。
和西湖竹枝词
作者：张渥
朝代：元

长簪高髻画双鸦，多在湖船少在家。黄衣少年不相识，白日敲门来索茶。
绛雪亭
作者：张渥
朝代：元

溪上花无数，春风别有天。楼台仙子宅，书画米家船。绛雪回歌扇，红霞落舞筵。羽觞飞醉月，应是酒如泉。
西湖口占次玉山韵四首
作者：张渥
朝代：元

清晓移舟及暂晴，水花明媚照娉婷。银筝玉柱纤纤手，翻得新声醉里听。水光承雨乱银花，柳外双峰出碧丫。我便欲寻蓑笠去，断桥湾里是渔家。浅绛笼纱白玉肤，鬓云双亸映犀梳。尊前自有丹青手，描取崔徽入画图。舞衫歌袖奏红纱，一朵春云带晚霞。尽日无人见纤手，小屏斜倚笑簪花。
西湖口占次玉山韵四首·其一
作者：张渥
朝代：元

清晓移舟及暂晴，水花明媚照娉婷。银筝玉柱纤纤手，翻得新声醉里听。
西湖口占次玉山韵四首·其三
作者：张渥
朝代：元

浅绛笼纱白玉肤，鬓云双亸映犀梳。尊前自有丹青手，描取崔徽入画图。
西湖口占次玉山韵四首·其二
作者：张渥
朝代：元

水光承雨乱银花，柳外双峰出碧丫。我便欲寻蓑笠去，断桥湾里是渔家。
西湖口占次玉山韵四首·其四
作者：张渥
朝代：元

舞衫歌袖奏红纱，一朵春云带晚霞。尽日无人见纤手，小屏斜倚笑簪花。
题了堂上人鍊雪轩
作者：张渥
朝代：元

雪消成水固非异，煮水作雪真为奇。吾师悟此煎茶法，掬泉敲火须临时。手抟清风弄明月，幻作一同滋味别。试看椀面乳浮花，浊恼消除置冰铁。君不见达磨面壁雪山中，至今直指传宗风。又不见玉川先生洛城里，军将扣门日高起。何似松风堂上人，不谭九转丹有神。漱琼咽玉诗清新，盐我肥水华津津。
题了堂上人鍊雪轩
作者：张渥
朝代：元
体裁：古风

雪消成水固非异，煮水作雪真为奇。吾师悟此煎茶法，掬泉敲火须临时。手抟清风弄明月，幻作一同滋味别。试看碗面乳浮花，浊恼消除置冰铁。君不见达磨面壁雪山中，至今直指传宗风。又不见玉川先生洛城里，军将扣门日高起。何似松风堂上人，不谭九转丹有神。漱琼咽玉诗清新，盐我肥水华津津。
题所翁画龙
作者：张渥
朝代：元

我闻真龙神变化，呼吸风云齐上下。胡为却向九渊潜，颔下骊珠光不夜。一朝帝敕鞭雷霆，秘怪恍惚无逃形。蜿蜒千丈露头角，颠倒山岳翻沧溟。乾坤澒洞日为黑，元气淋漓收不得。愿将点滴试天瓢，草木晴光苏下国。龙兮龙兮汝为龙，攀之不见追无踪。何当飞空附其尾，手接鸿蒙究元始。
题明雪窗兰
作者：张渥
朝代：元

援琴谁叹生空谷，结佩应怜感逐臣。九畹断魂招不得，墨花夜泣楚江春。
题昭君出塞图
作者：张渥
朝代：元

黄沙漫海燕云高，燕山雪冻春不毛。胡雏生长狞如枭，毡处肉食胆气豪。角弓羽箭花纹刀，踊跃快马腾飞猱。玄旗树日惊霜飙，云是使者来汉朝。汉宫佳人颜色娇，蛾眉憔悴发无膏。手挥琵琶响檀槽，声声呜咽写郁陶。穹庐不暖乡梦劳，边月长照非良宵。天寒赐著灰色貂，双壶滟滟倾蒲桃。金门玉殿心旌摇，长安烟水空迢遥。群胡蹋歌嗾犬獒，自怜耳绝闻箫韶。画工受赂死莫逃，笔底妍丑移分毫。掖廷旧好恩不交，在胡虽恨宠可要。宁胡计失令胡骄，干戈万里遗腥臊。庙堂老将蜀锦袍，玉帐坐爵摩赤旄。兜离碧眼满近郊，凤凰之穴蟠蛇蛟。北风动地吹黄茅，独留青冢狐狸号，流魂千载谁能招？呜呼，流魂千载谁能招。
题王元章梅
作者：张渥
朝代：元

照水疏花冰有晕，横窗瘦影玉无痕。孤山月冷黄昏后，拄杖曾敲处士门。
题画扇便面
作者：张渥
朝代：元

一自兰亭飞笔后，昭陵风雨夜如何？当年老媪能知此，扇出人间百价过。
题赵翰林画兰
作者：张渥
朝代：元

白鸥波点研池清，楚畹香风笔底生。记得弁峰春雨后，拨云移种向南荣。
题金碧仙山图
作者：张渥
朝代：元

丹崖翠壁五云间，此是蓬莱第一山。笑指碧桃花发处，玉鸾曾载月中还。
续兰亭会补镇国大将军掾卞迪诗
作者：张溥
朝代：元

兹辰暮春初，散策临泉石。云渠引微波，浮觞薄前席。伊人既已去，古今同一适。眷兹修禊地，遥岑澹空碧。
雩咏亭续兰亭会补镇国大将军掾卞迪诗
作者：张溥
朝代：元
体裁：四言诗

蔼蔼云冈，溶溶春水。集我朋俦，掇兹兰蕊。千载同流，夷犹芳轨。美哉良会，衎乐无已。
王驸马席上作
作者：张率
朝代：元
体裁：七言律诗

城上春云浮绿树，亭中绮席带朱阑。惠风已送蔷薇暖，细雨犹兼芍药寒。将帅肯同文字饮，山川浑作画图看。高谈政自忘丝竹，安得移书与谢安。
偶成
作者：张玉
朝代：元
体裁：五言律诗

活水流花去，浓云挟雨过。故人不可见，春色已无多。燕子营新垒，鱼儿戏浅波。静观应有感，飞动奈渠何。
泰山仙人洞歌
作者：张玉
朝代：元
体裁：古风

泰山有石洞，云是仙人居。外隘仅容入，中窥信有馀。洞庭联络潜自接，华阳窈窕深相纡。仙人一去秘灵迹，洞门嵯峨障巨石。或传居民昔避乱，移家正脱黄巢日。千年灵异岂终塞，发石开通果谁力。泰山山人有伟图，壮志肮脏雄万夫。献书北阙时不达，遁迹南崖兴日孤。长縆缚石时一呼，笑拍两手众来趋。雷轰电掣洞门辟，须臾自有神灵扶。吾观洞门奇自见，青霞紫气纷相绚。福地还将林屋窥，洞天岂必张公羡。棋枰酒榼日追逐，芒屩藜筇互游衍。溪回误认武陵源，舟来多溯桃花片。此洞标名本属仙，祖龙望海亦当年。查公丹井前峰近，松子遗踪后寺连。山人前身疑亦仙，千年复来异事传。呜呼，不有鬼斧五丁力，掘石排松岂偶然。
和西湖竹枝词
作者：张田
朝代：元

潮去潮来春复秋，钱塘江水通湖头。愿郎也似江潮水，暮去朝来不断流。
送郑同夫归豫章分题诗·分题沧浪池
作者：张田
朝代：元

沧浪池上水，无日不东流。披竹寻幽径，携壶趁小舟。杂花分两岸，丛树掩双丘。旭日金波乱，微风碧雾收。登临增慷慨，笑语漫夷犹。野老闲相过，渔人自对讴。芙蓉晴彩落，菡萏晚香浮。乐事连长句，忘机狎众鸥。时逢采芹士，为说故园秋。翠影侵棋局，晴光漾酒瓯。醉深偏缱绻，义合愈绸缪。席故儒官冷，堂升弟子优。年华欺短发，霜落暗征裘。画鹢行将去，骊驹唱未休。柳疏萦马首，帆饱出江头。别思随烟浪，悬怀倚柁楼。山昏云尽宿，林暮鸟相投。今夜中吴月，分光照薄愁。
题陈惟允荆溪图
作者：张田
朝代：元

人家绿树绕孤城，溪上风波落日明。三害祠存人已去，只今豺虎却纵横。
题秀野轩图
作者：张监
朝代：元

我忆天池与玉遮，幽轩水木澹清华。笙竽远振风林竹，锦绮晴连晓径花。山罽敷床朝看雨，涧泉漱石夜分茶。番阳大篆睢阳画，不负舂陵处士家。
上御史二首·其一
作者：张知言
朝代：元
体裁：七言律诗

英英清誉冠群才，豸角峨冠向此来。丹桂当年分兔窟，绣衣今日照乌台。霜飞南国炎氛靖，雾敛澄江霁景开。岂但乘骢司六察，会看补衮上三台。
上御史二首·其二
作者：张知言
朝代：元
体裁：七言律诗

分振台纲下鹭车，文章勋业见真儒。春风已骤看花马，朝彩还吟借树乌。霜气棱棱飞白简，月华皎皎映冰壶。九重正尔思贤切，宜有嘉猷赞庙谟。
寿施氏子芳
作者：张知言
朝代：元
体裁：七言律诗

卜筑东郊久避喧，青云无意在腾鶱。花围锦绣春生座，水引涟漪绿映门。芳远题诗延上客，巢林传业见闻孙。华筵称寿端阳近，蒲醑浮香满玉樽。
关山风雨图
作者：张础
朝代：元

山雨凝寒气不开，江涛拍岸雪成堆。渔翁惯识风波恶，天际孤舟已早回。
【双调】锦上花·春游
作者：张碧山
朝代：元

燕语莺啼，和风迟日。郊外踏青，禁烟寒食。拜扫人家，这壁共那壁。悲喜
交杂，哭的共笑的。坟前列子孙，冢上卧狐狸。几处荒坟，半全共半毁。几陌银
钱，半灰共半泥。几个相知，半人共半鬼。
【清江引】见了也泪淹衫袖湿，这的是傍州例。黄金少甚藏，白酒须当醉，
浇奠杀九泉无半米。
【碧玉箫】寒暑相催，日月率风疾。名利驱驰，车辄涌潮退。省可里着气力，
休则管里耽是非。饱暖肚皮，留取元阳真气。将一伙儿鼓笛，选一答儿清闲地。
【尾声】摆一个齐整欢筵会，做一段笑乐新杂剧。杂剧要旦末双全，筵席要
水陆俱备。唱道趁着这美景良辰，请几个达时务英雄辈。劝你这知已的相识，知
知不知在于你。
双调·锦上花春游
作者：张碧山
朝代：元

燕语莺啼，和风迟日。
郊外踏青，禁烟寒食。
拜扫人家，这壁共那壁。
悲喜交杂，哭的共笑的。
坟前列子孙，冢上卧狐狸。
几处荒坟，半全共半毁。
几陌银钱，半灰共半泥。
几个相知，半人共半鬼。
尾声·摆一个齐整欢筵会，做一段笑乐新杂剧。杂剧要旦末双全，筵席要
作者：张碧山
朝代：元

水陆俱备。
唱道趁着这美景良辰，请几个达时务英雄辈。
劝你这知已的相识，知知不知在于你。
清江引·见了也泪淹衫袖湿，这的是傍州例。黄金少甚藏，白酒须当醉，
作者：张碧山
朝代：元

浇奠杀九泉无半米。
碧玉箫·寒暑相催，日月率风疾。名利驱驰，车辄涌潮退。省可里着气力，
作者：张碧山
朝代：元

休则管里耽是非。
饱暖肚皮，留取元阳真气。
将一伙儿鼓笛，选一答儿清闲地。
奉使安南
作者：张立道
朝代：元
体裁：七言律诗

遥坐苍烟锁暮霞，市朝人远隔喧哗。孤虚庭院无多所，蓊蘙园林只一家。南注雄津天汉水，东开高树木绵花。安南虽小文章在，未可轻谈井底蛙。
和传可除夕
作者：张端
朝代：元

历尽年俱往，寒多火未销。为怜无去日，翻恨有来朝。世路看何隘，家山望更遥。双娥灯影里，剪綵待元宵。
和姜将仪寒食韵
作者：张端
朝代：元

倦拈重碧擘轻红，困坐江城似酒中。送却春光三月雨，吹来花信几番风。人离桑梓艰难遍，泪洒楸梧感慨同。浩荡烟波千万顷，苦愁无地著溪翁。
和杨孟载对花五咏 其一 种花
作者：张端
朝代：元

种花以娱情，而必去恶草。草恶人所憎，不似花枝好。莫教花易飞，花飞迫人老。岁晏孰华予，行乐宜及早。
和杨孟载对花五咏 其三 折花
作者：张端
朝代：元

灼灼树上花，枝枝可攀折。折以赠所思，亦复自怡悦。今日颜色好，明日风光别。年年送清明，一树东阑雪。
和杨孟载对花五咏 其二 看花
作者：张端
朝代：元

春风方衮衮，春雨亦疏疏。江南二三月，好花无处无。看花不知疲，饮酒须百壶。明朝酒重载，红雨落纷敷。
和杨孟载对花五咏 其五 惜花
作者：张端
朝代：元

见花心目舒，惜花怀抱恶。日日池上行，片片风前落。盈盈一春愁，脉脉无处托。残红抱馀香，遗恨芳洲泊。
和杨孟载对花五咏 其四 买花
作者：张端
朝代：元

万井夜雨歇，一枕春日红。开帘买花看，恰与去年同。花枝固须好，人生自飘蓬。未信卖珠儿，不作白发翁。
和杨孟载对花五咏·种花
作者：张端
朝代：元

种花以娱情，而必去恶草。草恶人所憎，不似花枝好。莫教花易飞，花飞迫人老。岁晏孰华予，行乐宜及早。春风方衮衮，春雨亦疏疏。江南二三月，好花无处无。看花不知疲，饮酒须百壶。明朝酒重载，红雨落纷敷。灼灼树上花，枝枝可攀折。折以赠所思，亦复自怡悦。今日颜色好，明日风光别。年年送清明，一树东阑雪。万井夜雨歇，一枕春日红。开帘买花看，恰与去年同。花枝固须好，人生自飘蓬。未信卖珠儿，不作白发翁。见花心目舒，惜花怀抱恶。日日池上行，片片风前落。盈盈一春愁，脉脉无处托。残红抱馀香，遗恨芳洲泊。
和秦仲对雨
作者：张端
朝代：元

雨多檐溜响潺潺，矮屋深窗面面关。秉烛襟期怜昼短，看花心绪恨晴悭。银塘水满鸥先下，翠幕春寒燕未还。执戟扬雄今白发，久无梦到紫宸班。
城南游次秦仲韵
作者：张端
朝代：元

城南与君十日游，柳条拂盖花迷舟。穹窿上方青未了，点缀时见双飞鸥。花深湖曲不肯住，直欲寻源过湖去。军装小妓起清歌，争看风流汉都护。亭台已荒麋鹿走，笑指吴王□□□。纷纷往事何足论，冉冉流光暗中度。小年看花花在眼，只今看花花隔雾。故园树树开东风，油幕金铃有谁护。人言花落春与归，未省春归在何处？纵令剪綵强留春，不禁青天走乌兔。古人秉烛良有以，行乐及时恐迟暮。明朝满地绿阴多，青草池塘吠蛙怒。我歌君饮君鬓黑，我衰强欢须酒力。颠秦蹶刘且勿言，翻云覆雨何由测。人生所贵肝胆倾，有酒不饮难为情。有酒不饮难为情，杜宇苦向春山鸣。
大雨
作者：张端
朝代：元

海上雷驱雨，人閒陆可舟。群龙低在野，双燕急归楼。楚甸连天暗，吴门六月秋。咎徵谁任责，珍重庙堂忧。
宾鸿吟
作者：张端
朝代：元

鸿雁来，天雨霜。鸿雁去，春日阳。雁来雁去如嘉宾，寒寒暑暑愁杀人。一声叫落秋空云，不觉泪下沾衣巾。如宾又复如兄弟，吁嗟人兮不如彼。
捣衣
作者：张端
朝代：元

为捣清砧素，令人念藁砧。近寒将雁至，入夜正蛩吟。霜月三更杵，关山万里心。金风何太弱，不与送馀音。
次韵酬马国瑞都司二首
作者：张端
朝代：元

老去人閒百不宜，晷长何补岁阴移。绝怜识字翻投阁，肯为窥园废下帷。一树梨云迷醉眼，十年春草误归期。倚阑片月能知我，故故穿云照影迟。寂历东风草尽生，绿阴啼鸟过清明。江山望眼他乡美，雨露怀思我辈情。身老不堪春去速，名虚底用晚来成。才难自古人兴叹，一将贤于万里城。
次韵酬马国瑞都司二首·其一
作者：张端
朝代：元

老去人閒百不宜，晷长何补岁阴移。绝怜识字翻投阁，肯为窥园废下帷。一树梨云迷醉眼，十年春草误归期。倚阑片月能知我，故故穿云照影迟。
次韵酬马国瑞都司二首·其二
作者：张端
朝代：元

寂历东风草尽生，绿阴啼鸟过清明。江山望眼他乡美，雨露怀思我辈情。身老不堪春去速，名虚底用晚来成。才难自古人兴叹，一将贤于万里城。
澄江诗社赋得斩白蛇剑
作者：张端
朝代：元

芙蓉秋水湛青萍，曾伴高皇起沛亭。蛇断恍闻神妪泣，人传疑带鲍鱼腥。山河帝业凭三尺，雷电龙光护百灵。却笑丰城深瘗土，精英空射斗牛星。
白头母次徐孟岳韵
作者：张端
朝代：元

白头母，结缡亦尝作新妇。鸡皮鲐背行龙钟，数挽青裙不掩股。自从夫婿死军中，夜夜西风吹独树。问之言是馀杭民，义兵当年起闾伍。生子谁如孙仲谋，忧国谁如祭征虏。白头母，自伤还自语。情知有生不如无，人间何似黄泉路。记妾当年出嫁时，人言李下元无蹊。只今瓶沈宝钗折，纵守贞心何足埒。丑非鸠盘茶，妒悍裴谈家。妍非张丽华，解唱《后庭花》。岂学乳媪嫁窦老，竟使世人呼阿奢。白头终当死村坞，有足何曾入城府。近闻金鸡夜半啼，天子肆赦平淮西。白头母命在丝忽，得见太平无此骨。东家箜篌急于雨，西家银筝移雁柱。请君弹作《白头吟》，莫放哀声入云去。
白苧词送孟季成崇明同知
作者：张端
朝代：元

歌吴歌，舞吴舞，吴儿蹋浪鸣双橹。春风衮衮送行舟，新除使君衣白苧。君衣一何素，娟娟照青年。飘摇举长袖，亦足相回旋。白衣之白白于鹭，看时莫使缁尘污。
秋怀
作者：张端
朝代：元

半年旅邸愁听雨，七夕楼头偶见星。竹树苍苍思故国，江山历历话新亭。谁家素练敲明月，独我絺衣步广庭。住向锦城心未乐，自缘垂老感飘零。
穹窿寺次倪云林韵
作者：张端
朝代：元

穹窿佛寺买臣居，台殿犹存汉代馀。山势盘陀真是画，泉流宛委遂成书。从渠说梦迷蕉鹿，著我眠云听粥鱼。十顷薄田桑八百，南阳只合卧茅庐。
答大方厓禅老
作者：张端
朝代：元

吟得诗成写贝多，维摩问讯意如何？贪看案上《传灯录》，不管门前奏凯歌。寸寸娑罗低作树，累累窣堵乱成波。黄花翠竹西风外，杖屦无嫌屡见过。
答秦仲感秋
作者：张端
朝代：元

鬨市楼居小似车，读书声怕恼邻家。自怜不及双鸥鸟，占断溪南十亩沙。
送徐仲盟还松江
作者：张端
朝代：元

十年不见南州士，吴下相逢涕泗横。鬓发苍苍俱老大，襟怀耿耿尚峥嵘。年来江上鱼无味，夜半云閒鹤有声。明日扁舟入空阔，岸花汀草不胜情。
酬秦仲纳凉三绝
作者：张端
朝代：元

庭树团团散夕阴，浴兰步屧懒冠襟。残蝉犹恋馀薰好，故故长缫独茧琴。空庭坐待月华生，莲叶吹香到骨清。谁把银筝弹别院，听来多是断肠声。池上寻诗绕百回，何须东阁对官梅。静中赏识人知少，一个山萤度水来。
酬秦仲纳凉三绝·其一
作者：张端
朝代：元

庭树团团散夕阴，浴兰步屧懒冠襟。残蝉犹恋馀薰好，故故长缫独茧琴。
酬秦仲纳凉三绝·其三
作者：张端
朝代：元

池上寻诗绕百回，何须东阁对官梅。静中赏识人知少，一个山萤度水来。
酬秦仲纳凉三绝·其二
作者：张端
朝代：元

空庭坐待月华生，莲叶吹香到骨清。谁把银筝弹别院，听来多是断肠声。
初夏偶成
作者：张简
朝代：元

清风度虚阁，飞花集罗帏。方欣昼晷永，不觉春光归。鸣琴发逸响，嘉树含清辉。幽情多默悟，澹景宁相违。览书感虚寂，独闭南斋扉。
周玄初来鹤诗
作者：张简
朝代：元

手把芙蓉摄羽裙，飞书南启魏元君。祝融峰顶云初起，借与长风送鹤群。
和西湖竹枝词
作者：张简
朝代：元

鸳鸯蝴蝶尽双飞，杨柳青青郎未归。第六桥边寒食雨，催郎白苧作春衣。
和铁崖小临海十首
作者：张简
朝代：元

海静不扬波，仙人鞚鹤过。灵峰七十二，何处月明多？扁舟下彭蠡，望见大君山。只道支机石，移来天汉湾。歌按《霓裳曲》，分行舞广庭。天坛看星斗，散乱若浮萍。海门棹驭出，鲸吼浪花飞。孔翠排旌盖，云昏黄鹤矶。龙子丹砂鬣，金芒耀水盆。真人忽骑去，霹雳破天根。夜过洞庭曲，青山玉作堆。仙人吹铁笛，白鹤自飞来。雨过积金顶，芙蓉万朵青。神鱼不飞去，风伏翠涛腥。忆坐松根石，相看说大还。昆崙云一朵，唤作九华山。仙花云万叠，浩劫与春开。却笑珊瑚树，焦枯作死灰。海上三神峤，尝看羽盖飘。玉虹三百尺，嘘气结成桥。
和铁崖小临海十首·其一
作者：张简
朝代：元

海静不扬波，仙人鞚鹤过。灵峰七十二，何处月明多？
和铁崖小临海十首·其七
作者：张简
朝代：元

雨过积金顶，芙蓉万朵青。神鱼不飞去，风伏翠涛腥。
和铁崖小临海十首·其三
作者：张简
朝代：元

歌按《霓裳曲》，分行舞广庭。天坛看星斗，散乱若浮萍。
和铁崖小临海十首·其九
作者：张简
朝代：元

仙花云万叠，浩劫与春开。却笑珊瑚树，焦枯作死灰。
和铁崖小临海十首·其二
作者：张简
朝代：元

扁舟下彭蠡，望见大君山。只道支机石，移来天汉湾。
和铁崖小临海十首·其五
作者：张简
朝代：元

龙子丹砂鬣，金芒耀水盆。真人忽骑去，霹雳破天根。
和铁崖小临海十首·其八
作者：张简
朝代：元

忆坐松根石，相看说大还。昆崙云一朵，唤作九华山。
和铁崖小临海十首·其六
作者：张简
朝代：元

夜过洞庭曲，青山玉作堆。仙人吹铁笛，白鹤自飞来。
和铁崖小临海十首·其十
作者：张简
朝代：元

海上三神峤，尝看羽盖飘。玉虹三百尺，嘘气结成桥。
和铁崖小临海十首·其四
作者：张简
朝代：元

海门棹驭出，鲸吼浪花飞。孔翠排旌盖，云昏黄鹤矶。
天津桥月夜
作者：张简
朝代：元
体裁：五言律诗

行阙独崔嵬，垂杨夹道栽。河通桃叶渡，门对雨花台。世事棋千变，人生梦一回。谁知今夜月，曾照六朝来。
寄浙西仓曹东甽
作者：张简
朝代：元
体裁：七言律诗

骨凡缘欠大还丹，饱食人间行路难。灯火半生诗鬓老，江湖九月客衣单。拈将红叶书愁思，摘得黄花当晚餐。莫向吴松江上宿，梦魂偏怯雁声寒。
寄灵石张尊师
作者：张简
朝代：元

杨许遗经久不闻，能书只说华阳君。清修每自披灵笈，高卧因谁写练裙。春昼雨晴山拥坐，秋空月皎鹤成群。何时去觅幽栖地，郁木坑头礼白云。
幽兰题姚节妇金氏传后
作者：张简
朝代：元

幽兰生深谷，靡靡多容光。众草虽共长，安得比其芳。修丛泛光风，紫蕤明朝阳。岂徒媚春色，特以持贞良。幽閒意自得，婉淑情不伤。忽然商飙发，肃肃飞严霜。卉木竞凋谢，山林亦荒凉。惟兹一寸芳，枯槁犹馨香。岂同桃李花，零落随风扬。小草有坚操，虽死而不亡。佳人在空谷，遭时不平康。能以礼自持，与世扶纲常。我歌幽兰诗，楚调悲中肠。掩抑发鸣琴，声尽馀慨慷。
春日斋居书事
作者：张简
朝代：元

垂帘觉春静，水槛幽情多。兰香舞双蝶，渌水浮群鹅。微微晴云度，辉辉野气和。新柳带长坂，飞花汎轻波。閒居违佳景，芳事俱凋讹。忽忽已初夏，绿暗青山阿。
次韵寄云林
作者：张简
朝代：元

栖神之山云雨齐，雪消春水涨横溪。长松正与层楼对，高士还同独鹤栖。每见迂名嗤薄俗，绝无尘事恼清闺。燕游一月不归去，应爱竹林莺乱啼。
次韵寄铁崖
作者：张简
朝代：元

铁笛先生老更迂，摩空有赋拟相如。奇文一变中吴学，大□犹编后世书。绛帐风摇珠络索，水窗云沁玉蟾蜍。小娃唱得新翻曲，多是芳亭春雨馀。
次韵落日墟上晚眺
作者：张简
朝代：元

荒墟属晚眺，日暮烟华消。落花散芳渚，孤云度晴霄。感物微情切，怀人幽思遥。辛夷花未发，难寄最长条。
游石湖和铁崖韵
作者：张简
朝代：元

梁燕低飞妒舞腰，春洲寂寂百花消。扁舟不见鸱夷子，空使江城响怒潮。
玉笙引
作者：张简
朝代：元

我尝蹑轻鸿，浮空度瑶阙。醉看碧桃花，吹笙弄明月。仙人王乔董双成，为作春水流花声。昆崙十三凤，飞舞相和鸣。曲终飘然上鹤去，逸韵散落天风清。自从失脚堕尘世，飞梦尚缭芙蓉城。浮丘公，今不见，白玉龟台走雷电。云和妙曲杳无闻，万壑松风洗清怨。
破山涧上听水
作者：张简
朝代：元

破山龙去雨初歇，坐听飞泉溅石冈。万壑风雷喧地轴，九秋云露泻天潢。好从细草陈瑶席，更趁飞花送羽觞。饮犊上流奔轶者，何年来此结茅堂。
禅窝
作者：张简
朝代：元
体裁：五言绝句

草窝双树下，借与定僧居。会得虚空境，坐卧总从渠。
读刘阮传
作者：张简
朝代：元
体裁：七言绝句

俗缘未断念家乡，回首仙源竟渺茫。野鸟自啼春自好，桃花应是怨刘郎。
赠徐月道士
作者：张简
朝代：元

病骨癯然鹤一般，相陪夜坐万松间。乾坤清气皆归月，湖海高人半在山。吟苦心从天汉转，琴清身与岭云闲。杯茶预约中秋节，五老峰头说大还。
赠徐月道士
作者：张简
朝代：元

病骨癯然鹤一般，相陪夜坐万松间。
干坤清气皆归月，湖海高人半在山。
吟苦心从天汉转，琴清身与岭云闲。
杯茶预约中秋节，五老峰头说大还。
送徐教授晓山归武林
作者：张简
朝代：元

三年言子邑，寂寞鼓鸣琴。官舍冷如水，杏花春满林。化风敦薄俗，清气集虚襟。归去吴山下，青青草正深。
送郑同夫归豫章分题姑苏台
作者：张简
朝代：元

崇台去千载，风日丽飞甍。漠漠春洲草，宁知歌舞轻。香泥污麋迹，婵娟若为情。登览犹悒怏，况乃送君行。
醉樵歌
作者：张简
朝代：元

东吴市中逢醉樵，铁冠攲侧发飘萧。两肩矻矻何所负，青松一枝悬酒瓢。自言华盖峰头住，足迹踏遍人间路。学书学剑总不成，惟有饮酒得真趣。管乐本是王霸才，乔松自有烟霞具。手持昆冈白玉斧，曾向月里斫桂树。月里仙人不我嗔，特令下饮洞庭春。兴来一吸海水尽，却把珊瑚樵作薪。醒时邂逅逢王质，石上看棋黄鹄立。斧柯烂尽不成仙，不如一醉三千日。于今老去名空在，处处题诗偿酒债。淋漓醉墨落人间，夜夜风雷起光怪。
长句寄叔方先生
作者：张简
朝代：元

卢橘花开梓树疏，故人安稳在楼居。翠眉狎坐春行酒，绛帐悬灯夜读书。未必醉来忘简寂，祇缘老去尚高虚。离群应念任舂者，道远天寒欲命车。
题云林竹
作者：张简
朝代：元
体裁：七言绝句

笠泽庄头道士家，书窗风竹翠交加。新梢便有淩云势，高出墙檐埽落花。
题云林竹二首
作者：张简
朝代：元

广平旧作梅花赋，铁石心肠妩媚辞。高士岩前清赏足，月明竹外写横枝。笠泽庄头道士家，书林风竹翠交加。新梢便有凌云势，高出墙檐扫落花。
题云林竹二首·其一
作者：张简
朝代：元

广平旧作梅花赋，铁石心肠妩媚辞。高士岩前清赏足，月明竹外写横枝。
题云林竹二首·其二
作者：张简
朝代：元

笠泽庄头道士家，书林风竹翠交加。新梢便有凌云势，高出墙檐扫落花。
题赵彦徵苕溪山水图
作者：张简
朝代：元

吴兴佳山水，远近蓄清光。苕峣金盖峰，秀色独苍苍。烟云互出没，草木生风香。长桥接回溪，积石倚崇冈。樵渔识径幽，于以乐深藏。击鲜列鲂鲤，启翳理松篁。晨雨况可锄，春泉亦堪湘。既以长孙子，所愿安是乡。嗟哉风尘中，何由得徜徉。赵君钟神秀，挥洒发奇章。卷图思旧游，掩抑不能忘。
鬻石篇
作者：张简
朝代：元

山中学仙人，断谷自有方。泌水生石精，鬻之以为粮。候火中夜起，松材袭馨香。切以昆吾刀，间以琼茎浆。长年尚服食，玉体生光芒。一朝凡骨换，白日凌风翔。
周玄初祷雨诗
作者：张经
朝代：元
体裁：古风

昆崙之西东海东，中有一士巢云松。朱颜黑发神所钟，服食雨露乘天风。朝骑黄鹤天门穹，夜被紫霞栖崆峒。人间有急岁有凶，禆补造化多其功。巳酉之岁夏五中，连月不雨何当爞。祝融司令百怪丛，妖精吐燄天地雺。大星出走穹壤红，海水欲竭山为童。官僚揭虔士庶恫，焚尪剪爪百虑穷。大龙酣睡痴且聋，小龙戢戢潜其踪。君能独出超凡庸，拔剑起指天南虹。嘘阴吸阳神且恭，囊括万象罗心胸。有书直达上帝聪，泥金倒写不暇封。当空举手祝未终，霹雳直下西南峰。道人足踏金芙蓉，口呼六甲丁与从。神龙不兴吾不容，纵以烈火焚其宫。须臾龙伯施乃工，海波监立银河通。桑麻菽粟青且葱，野花石竹俱纤浓。道人之术孰与同，调和燮理偕孤公。方今海内殊未雍，焦头烂额愁边烽。烦君为提九节筇，直上阊阖跻九重。凌风大笑招群雄，一洗宇宙皆冲融。
岳阳楼
作者：张经
朝代：元
体裁：古风

洞庭一水七百里，烟朝月夕皆经过。岂知斜阳万里更有一佳处，君山十二盘青螺。乾坤有此楼，万古高嵯峨。忆昨长江咫尺限南北，风霜昼夜一日千摩挲。今朝快一登，恍若脱沈疴。生平所羡鉴湖请，乃今更觉君恩多。湘灵也似知我至，时令白鸟来婆娑。铁笛紫荆曲，春草黄陵歌。江山一醉谩不省，悲风落日生白波。爱山爱水亦非癖，奈此日月如飞梭。彭蠡银山堆，碧海青铜磨。武昌云间叹黄鹤，采石天外愁青蛾。诗家割据几今古，元气发泄天不诃。扁舟归来月一蓑，仙槎已侯三山阿，吾欲乘兴观银河。
张家湾
作者：张继恕
朝代：元
体裁：五言律诗

柳色凝青曙，莺声散晓霞。微茫连水国，迢递见村家。绿满平田草，红开断岸花。流亡宜早复，此地足鱼虾。
归隐
作者：张美和
朝代：元
体裁：七言律诗

归来江上看青山，种柳成阴渐可攀。旧梦任随流水去，此身相伴白云闲。锦囊书帙收千卷，金井丹砂贮九还。留得玉堂挥翰手，剩题佳句落人间。
华山
作者：张翔
朝代：元

三峰云满紫芝田，十丈花开玉井莲。白帝真源深固地，金精灏气远浮天。一杯沧海波摇月，九点齐州树带烟。千首新诗百壶酒，醉来骑鹤访群仙。
岳阳楼
作者：张翔
朝代：元

楼上元龙气不除，湖中范蠡意何如？西风万里一黄鹄，秋水半江双白鱼。鼓瑟至今悲二女，沈沙何处吊三闾。朗吟仙子无人识，骑鹤吹箫下碧虚。
杜甫祠
作者：张翔
朝代：元
体裁：五言排律

谏署言清切，忠君思郁陶。赤肤行翡翠，碧海掣鲸鳌。诗律严秦法，词源汲楚骚。珠明凤皇髓，玉润鸊鹈膏。耽句头空白，谋心计转劳。扬雄惭德薄，贾谊累才高。抵触逢牛角，欃枪起猬毛。荡胸云梦泽，埋骨耒阳皋。奇数终无遇，穷途竟不遭。秋风悲草树，落日哭猿猱。
一枝春·闹蛾
作者：张翥
朝代：元

雾翅烟须，向云窗斗巧，宫罗轻剪。翩翩鬓影，侧映宝钗双燕。银丝蜡蒂，弄春色、一枝娇颤。谁网得、金玉飞钱，结成翠羞红怨。灯街上元又见。闹春风簇定，冠儿争转。偷香傅粉，尚忆去年人面。妆楼误约，定何处、为花留恋。应化作、晓梦寻郎，采芳径远。
一枝春闹蛾
作者：张翥
朝代：元

雾翅烟须，向云窗斗巧，宫罗轻翦。翩翩鬓影，侧映宝钗双燕。银丝蜡蒂，弄春色、一枝娇颤。谁网得、金玉飞钱，结成翠羞红怨。灯街上元又见。闹春风簇定，冠儿争转。偷香傅粉，尚忆去年人面。妆楼误约，定何处、为花留恋。应化作、晓梦寻郎，采芳径远。
丁亥元日
作者：张翥
朝代：元

梅花院落雨声中，窗外春寒淰淰风。腊酒拨醅浮玉蚁，夜灯挑烬落金虫。星环甲纪惊身老，雪解寅朝验岁丰。还喜驿书催上路，寸心长在日华东。
七忆 其一 忆钱塘
作者：张翥
朝代：元

平湖十里碧漪风，歌舫渔舟远近同。天竺雨馀山扑翠，海门潮上日蒸红。伤心花月随年换，回首闾阎委地空。白发故人零落尽，浮生怅望梦魂中。
七忆 其七 忆闽中
作者：张翥
朝代：元

漫漫涨海际天涯，万里曾乘使者槎。梓泽重寻仙客洞，草堂频醉故侯家。人多熟酒烧红叶，市有生蛮卖象牙。安得梦中真化蝶，翩然飞上刺桐花。
七忆 其三 忆会稽
作者：张翥
朝代：元

千岩秋色彻层霄，忆昔来乘使者轺。翠袖屡扶蓬阁醉，篮舆时赴宝林招。山阴客已无春会，溪上风犹送暮樵。此恨古今销不尽，西陵寂寞又回潮。
七忆 其二 忆姑苏
作者：张翥
朝代：元

让王城外暮云黄，忍使行人哭战场。台上麋游香径冷，陵头虎去剑池荒。竹枝夜月歌仍怨，莼菜秋风兴漫长。不是不归归未得，五湖烟水正茫茫。
七忆 其五 忆金陵
作者：张翥
朝代：元

昔年曾上凤凰台，二水三山眼界开。六代繁华春草歇，千年兴废暮潮哀。灯窗禅坐时联句，山馆仙游几引杯。最是令人愁绝处，夕阳双燕自归来。
七忆 其六 忆吴兴
作者：张翥
朝代：元

忆汎苕华溪上船，故人为我重留连。半山塔寺藏云树，绕郭楼台住水天。白榜载歌明月里，青帘沽酒画桥边。计筹山下先茔在，欲往浇松定几年。
七忆 其四 忆维扬
作者：张翥
朝代：元

蜀冈东畔竹西楼，十五年前烂漫游。岂意繁华今劫火，空怀歌吹古扬州。亲朋未报何人在，战伐宁知几日休。惟有满襟狼藉泪，何时归洒大江流。
七忆·忆钱塘
作者：张翥
朝代：元

平湖十里碧漪风，歌舫渔舟远近同。天竺雨馀山扑翠，海门潮上日蒸红。伤心花月随年换，回首闾阎委地空。白发故人零落尽，浮生怅望梦魂中。让王城外暮云黄，忍使行人哭战场。台上麋游香径冷，陵头虎去剑池荒。竹枝夜月歌仍怨，莼菜秋风兴漫长。不是不归归未得，五湖烟水正茫茫。千岩秋色彻层霄，忆昔来乘使者轺。翠袖屡扶蓬阁醉，篮舆时赴宝林招。山阴客已无春会，溪上风犹送暮樵。此恨古今销不尽，西陵寂寞又回潮。蜀冈东畔竹西楼，十五年前烂漫游。岂意繁华今劫火，空怀歌吹古扬州。亲朋未报何人在，战伐宁知几日休。惟有满襟狼藉泪，何时归洒大江流。昔年曾上凤凰台，二水三山眼界开。六代繁华春草歇，千年兴废暮潮哀。灯窗禅坐时联句，山馆仙游几引杯。最是令人愁绝处，夕阳双燕自归来。忆汎苕华溪上船，故人为我重留连。半山塔寺藏云树，绕郭楼台住水天。白榜载歌明月里，青帘沽酒画桥边。计筹山下先茔在，欲往浇松定几年。漫漫涨海际天涯，万里曾乘使者槎。梓泽重寻仙客洞，草堂频醉故侯家。人多熟酒烧红叶，市有生蛮卖象牙。安得梦中真化蝶，翩然飞上刺桐花。
七月一日之集庆望日次锡山宿玄文馆
作者：张翥
朝代：元

海月光芒湿，川云意绪閒。刚风浮地外，元气满人间。野榜歌相答，渔灯去不还。电明知有雨，只在九龙山。
七月二十七日书所见
作者：张翥
朝代：元

杏花树底血犹红，一宿星痕雨洗空。凤阙追班听帝诏，羽林坐甲卫皇宫。天官占候徵玄象，国士精诚贯白虹。引领云间望笙鹤，朝来佳气已葱葱。
七月六夜对月
作者：张翥
朝代：元

星会黄姑夕，天回白帝秋。明河初左界，大火渐西流。晚景逢多故，寒心集百忧。山林莽寥落，何处觅丹丘。
七月廿九日
作者：张翥
朝代：元

此丑今方殛，京城蹀血新。也知天悔祸，谁谓国无人。胜气腾龙虎，沈机动鬼神。大廷亲命诏，终夜在延春。
七月旦立秋风雨夜寒
作者：张翥
朝代：元

练裯不解暖，已索絮衾眠。老疾日渐退，馀生天所怜。蝎行窗纸响，蛾扑烛花偏。喜见沽头报，江南有到船。
七月望对月
作者：张翥
朝代：元

新秋月色初圆夜，远客楼中独坐时。却数只惊身老大，相看聊与影栖迟。神仙宫阙开三岛，牛女星河淡两旗。不是吴刚频伐树，西风应长出轮枝。
七月望日徐勉自武林来得两讣音
作者：张翥
朝代：元

海舟隔岁望回音，及得回音恨更深。从此远书无用寄，九原芜没转伤心。外来丧逝讣音来，女嫁桐陵亦告哀。老眼今朝方是哭，百年心事总成灰。
七月望日徐勉自武林来得两讣音·其一
作者：张翥
朝代：元

海舟隔岁望回音，及得回音恨更深。从此远书无用寄，九原芜没转伤心。
七月望日徐勉自武林来得两讣音·其二
作者：张翥
朝代：元

外来丧逝讣音来，女嫁桐陵亦告哀。老眼今朝方是哭，百年心事总成灰。
三月二日赏杏花光岳堂分韵
作者：张翥
朝代：元

柳色初青草渐茸，春寒犹勒杏花风。新烟院落清明后，过雨园林罨画中。洛社衣冠今日再，兰亭觞咏此情同。吾年最老身仍健，更向尊前借酒红。
三月望日游虎丘寺题小吴轩
作者：张翥
朝代：元

海涌峰前云树盘，佛宫飞阁出巑岏。虎来古冢金精白，龙卧秋池剑影寒。禅老说空留坏石，鬼仙题雨下虚坛。凭高不尽登临兴，更借西山晚翠看。
上京即事
作者：张翥
朝代：元

滦河东出水潆洄，叠坂层冈拥复开。金柱镇龙僧咒罢，玉舆驭象帝乘来。中天星斗朝黄道，塞漠云山绕紫台。欲拟两京为赋颂，白头平子愧无才。
上京大雨骤寒饮周从道所
作者：张翥
朝代：元

莫年已卜田园去，岂意犹歌行路难。且复酒杯同旅次，不堪人事总忧端。山林茅屋三生远，风雨毡裘六月寒。吾友有家应此住，老夫何地挂吾冠。
上京睹陈渭叟寄友书声及鄙人赋以答之
作者：张翥
朝代：元

忽忆江南古庄叟，钓竿归去拂珊瑚。药炉已熄勾庚火，书箧閒抛遁甲符。欲与陈陶同啖鲊，祇令张翰远思鲈。不知别后诗多少，刊到云编戊己无。不见故人今十载，平安喜得上京书。顾我真吟纥干雀，羡君閒钓富春鱼。山房夜雨青灯外，紫塞秋风白雁初。终儗携琴隐湖曲，一官垂老欲何如。
上京睹陈渭叟寄友书声及鄙人赋以答之·其一
作者：张翥
朝代：元

忽忆江南古庄叟，钓竿归去拂珊瑚。药炉已熄勾庚火，书箧閒抛遁甲符。欲与陈陶同啖鲊，祇令张翰远思鲈。不知别后诗多少，刊到云编戊己无。
上京睹陈渭叟寄友书声及鄙人赋以答之·其二
作者：张翥
朝代：元

不见故人今十载，平安喜得上京书。顾我真吟纥干雀，羡君閒钓富春鱼。山房夜雨青灯外，紫塞秋风白雁初。终儗携琴隐湖曲，一官垂老欲何如。
上京秋日三首
作者：张翥
朝代：元

山前孤戍水边营，落日无人已断行。瓯脱数家门早闭，轒温千帐火宵明。白摧野草狼同色，秋入榆关雁有声。最是不禁横笛怨，海天秋月不胜情。水绕云回万里川，鸟飞不下草连天。歌残敕勒风生帐，猎罢阏氏雪没鞯。红颊女儿花作队，紫髯都护酒如泉。时巡岁岁还京乐，别换新声被管弦。远山平野浩茫茫，曾是当年古战场。饮马水乾沙窟白，射雕尘起碛云黄。中郎节在仍归汉，校尉城空罢护羌。今日车书逢混一，不辞垂老看毡乡。
上京秋日三首·其一
作者：张翥
朝代：元

山前孤戍水边营，落日无人已断行。瓯脱数家门早闭，轒温千帐火宵明。白摧野草狼同色，秋入榆关雁有声。最是不禁横笛怨，海天秋月不胜情。
上京秋日三首·其三
作者：张翥
朝代：元

远山平野浩茫茫，曾是当年古战场。饮马水乾沙窟白，射雕尘起碛云黄。中郎节在仍归汉，校尉城空罢护羌。今日车书逢混一，不辞垂老看毡乡。
上京秋日三首·其二
作者：张翥
朝代：元

水绕云回万里川，鸟飞不下草连天。歌残敕勒风生帐，猎罢阏氏雪没鞯。红颊女儿花作队，紫髯都护酒如泉。时巡岁岁还京乐，别换新声被管弦。
上元夜雨
作者：张翥
朝代：元

门外东风惊落尘，夜寒街鼓断无人。江山长抱千年恨，雨雪虚销一月春。红蜡光深行酒罢，玉龙声急落梅频。邻翁闻说儿时事，何异繁华梦里身。
上元宿通州杨原诚寓宅
作者：张翥
朝代：元

禁城东下一川平，杳杳烟芜淡淡晴。风滚暗尘羊角转，水披残冻鸭头生。离居有酒春堪醉，小市无灯月自明。还忆故园今夕赏，玉人花底共吹笙。
上清山中
作者：张翥
朝代：元

烟景空明石路微，千年草木驻光辉。山中观阙金银气，天上神仙黼黻衣。赤石大溪鱼欲化，青云玄圃鹤长飞。只今浩劫频来往，未信沧洲与愿违。
上清薛茂弘虞内翰以鹤斋号之为赋
作者：张翥
朝代：元

羽人新得虞翁号，归筑衡茅并翠微。丹室有风鸣夜帐，斗坛多露湿秋衣。画中昨者薛少保，华表当年丁令威。直拟身形鍊相似，玉笙吹上白云飞。
上都从驾幸东凉亭
作者：张翥
朝代：元

鹤禁烟华紫，龙冈草色青。羽林移晓仗，法驾幸凉亭。大业开天道，甘泉发地灵。微臣叨侍从，愿睹万邦宁。
上除日南山莲社期忏偕伯清昆季还饮南园
作者：张翥
朝代：元

禊饮湖亭上，临流自祓衣。闰留春事晚，风打酒船稀。蛙子黑初出，桃花红欲飞。早霞知有雨，沾洒送人归。
不系舟渔者陈子上自号
作者：张翥
朝代：元

本来无系亦无舟，随意江湖可漫游。纵遣西风吹水外，不妨明月烂沙头。人情平地波澜起，身世虚空日夜浮。安得从君归把钓，只将吾道付沧洲。
与勃海孟芾景章守岁成居竹宅
作者：张翥
朝代：元

此老无柴棘，襟期一见同。诗如孟东野，名是米南宫。把酒推年长，围炉到夜终。剩吟须剩醉，相对各衰翁。
世事
作者：张翥
朝代：元

世事纷纷在目前，故园无复可归年。吴东城陷仍为沼，沧海尘生欲变田。鼠穴讵容衔窭薮，豨膏聊解运方穿。臣心有血才盈掬，拟向天公罄一笺。
东坡淮口墨迹卷后有黄策诗
作者：张翥
朝代：元

潮落潮生沙岸头，布帆来往几经秋。山川如故人何在，天地无情水自流。败垒荒墟非昔画，野烟寒照总新愁。只应千古清淮月，曾照东坡此唤舟。
东西马塍春行柬平湜伯容
作者：张翥
朝代：元

清明时节每多阴，杨柳人家花满林。侵晓乍收连日雨，赏春常负百年心。凫翁一一蒲塘暖，雉子斑斑麦陇深。为报能诗平处士，剩携芳酒共幽寻。
东风第一枝·忆梅​
作者：张翥
朝代：元
体裁：词

老树浑苔，​横枝未叶，青春肯误芳约。​背阴未返冰魂，​阳梢已含红萼。佳人寒怯，谁惊起、晓来梳掠。​是月斜花外幺禽，​霜冷竹间幽鹤。​
云淡淡、粉痕渐薄，风细细、冻香又落。叩门喜伴金尊，​倚栏怕听画角。​依稀梦里，​记半面、浅窥珠箔。恁时得、重写鸾笺，​去访旧游东阁。​
东风第一枝忆梅
作者：张翥
朝代：元
体裁：词

老树浑苔，横枝未叶，青春肯误芳约。背阴未返冰魂，阳梢已含红萼。佳人寒怯，谁惊起、晓来梳掠。是月斜、花外幺禽，霜冷竹间幽鹤。云淡淡，粉痕渐薄。风细细，冻香又落。叩门喜伴金尊，倚阑怕听画角。依稀梦里，记半面、浅窥朱箔。甚时得、重写鸾笺，去访旧游东阁。
中秋乐陵驿玩月
作者：张翥
朝代：元

西风吹尽马蹄尘，凉夜中庭暂解巾。华月团团生兔腹，黑云片片散鱼鳞。鬓毛老去如黄叶，诗思秋来满白蘋。乐饮与君须达曙，举杯相属恰三人。
中秋广陵对月
作者：张翥
朝代：元

散尽浮云月在东，白蕉衫冷小庭空。星河夜影樽罍里，城郭秋声鼓角中。落叶有光时坠露，鸣蛩无响不含风。此生五十三回见，只遣嫦娥笑秃翁。
中秋张外史招赏月失约赋以谢之
作者：张翥
朝代：元

明月中天雾气消，酒醒凉思正飘飘。星河不动秋空阔，钟鼓无声夜寂寥。露下远山皆落木，风来沧海欲生潮。仙家玩事无缘到，虚负琼楼听玉箫。
中秋望亭驿对月代祀北还
作者：张翥
朝代：元

月色沧波共渺茫，驿亭杂坐看湖光。仙家刻玉青蟾兔，帝子吹笙白凤凰。芦叶好风生晚思，桂花清露湿空凉。回槎使者秋怀阔，倒泻银河入酒觞。
中秋望月
作者：张翥
朝代：元

当年见明月，不饮亦清欢。讵意有今夕，照此长恨端。近闻钱塘破，流血城市丹。官军虽杀贼，斯民已多残。不知亲与故，零落几家完。徘徊庭中影，对酒起长叹。死生两莫测，欲往书问难。仰视云中雁，安得托羽翰。凄其衰谢踪，有泪徒汍澜。山中松筠地，弃置谁与看。河汉变夜色，西风生早寒。累觞不能醉，百念摧肺肝。
中秋次友生玩月韵
作者：张翥
朝代：元

华月光浮玉色醪，凉飔时拂紫■袍。河通阁道流云急，星绕天枢出地高。按舞岂无仙跨鹤，纵吟聊放客挥毫。扁舟近忆樟亭下，曾看鱼龙送夜涛。
中秋玩月崇真万寿宫
作者：张翥
朝代：元

西风吹月出云端，松柏流光绕石坛。上国山河天广大，仙家楼观夜高寒。似闻玉杵鸣玄兔，疑有瑶笙下翠鸾。只把酒杯供醉赏，不知零露满金盘。
中秋雨明日晴明玩月有作
作者：张翥
朝代：元

今夕清光不负公，更无云气碍虚空。晴迟一日秋才望，看到三更月正中。蟾兔影寒天下露，鱼龙魄动海生风。故人别有蕉杯约，未放扁舟一鹤东。
临川留别宜黄乐杞楚材
作者：张翥
朝代：元

当年携酒杏花春，同是江西榜上人。岁晚异乡为客久，夜来归梦到家频。雁声孤馆迢迢雨，马影斜阳漠漠尘。怅望与君江海别，几时高谊复相亲。
临江仙
作者：张翥
朝代：元

羡杀渔村无畔岸，茫茫杨柳蒹葭。雨余秋涨没汀沙。惊鸿投别渚，浴鸟坐沉槎。残日篱头闲晒网，垂髫来卖鱼虾。得钱沽酒径归家。一声横笛外，烟火隔芦花。
临江仙
作者：张翥
朝代：元
体裁：词

羡杀渔村无畔岸，茫茫杨柳蒹葭。雨馀秋涨没汀沙。惊鸿投别渚，浴鸟坐沉槎。残日篱头闲晒网，垂髫来卖鱼虾。得钱沽酒径归家。一声横笛外，烟火隔芦花。
临江仙 梁山舟中二首 其二
作者：张翥
朝代：元
体裁：词

羡杀渔家生处乐，隔湾数点青灯。蓑衣忘在石矶层。蓼花秋酿酒，枫树晚垂罾。时向瓦鸥篷底醉，往来鹭侣鸥朋。老翁倚棹坐瞢腾。有鱼吾欲买，摇手不能膺。
临江仙·次韵山村先生赋柳
作者：张翥
朝代：元
体裁：词

摇荡春光湖上路，多情偏识倡条。画船系在赤阑桥。花飞人别处，绿暗雨休朝。恼乱东风扶不起，空怜燕婉莺娇。舞衣香冷董娇娆。相思无限恨，犹似旧宫腰。
临江仙·羡杀渔村无畔岸
作者：张翥
朝代：元

羡杀渔村无畔岸，茫茫杨柳蒹葭。雨余秋涨没汀沙。惊鸿投别渚，浴鸟坐沉槎。残日篱头闲晒网，垂髫来卖鱼吓。得钱沽酒径归家。一声横笛外，烟火隔芦花。
临江仙梁山舟中二首
作者：张翥
朝代：元

羡杀渔家生处乐，隔湾数点青灯。蓑衣忘在石矶层。蓼花秋酿酒，枫树晚垂罾。时向瓦鸥篷底醉，往来鹭侣鸥朋。老翁倚棹坐瞢腾。有鱼吾欲买，摇手不能应。
临江仙次韵山村先生赋柳
作者：张翥
朝代：元

摇荡春光湖上路，多情偏识倡条。画船系在赤阑桥。花飞人别处，绿暗雨休朝。恼乱东风扶不起，空怜燕姹莺娇。舞衣香冷董娇娆。相思无限恨，犹似旧宫腰。
丹凤吟幺凤
作者：张翥
朝代：元
体裁：古风

蓬莱花鸟。记并宿苔枝，双双娇小。海上仙姝，唤起绿衣歌笑。芳丛有时遣探听，东风数声啼晓。月下人归，凄凉梦醒，怅愁多欢少。念故巢犹在瘴云杪。甚闭入雕笼，庭院深悄。信断羁雌远镇怨索绕。翠襟近来渐短，看梅花又还开了。纵解收香寄与，柰罗浮春杳。
丹青小景山水
作者：张翥
朝代：元

沙禽毛羽新，来往采桑津。野水碧于草，桃花红照人。徘徊远山莫，窈窕江南春。芳思不可极，悠然怀钓纶。
为古绍先题刘平妻胡氏杀虎图
作者：张翥
朝代：元

沙河岸边秋草白，枣阳城头落日黑。老兵辛苦践更来，林下税车聊一息。黄芦飒飒中夜鸣，伥鬼叫啸悲风生。虎饥得人怒不置，妇急徒手危相争。直前死力持虎足，呼儿进刀屠虎腹。但知有夫岂知虎，视之何殊机上肉。当时一击宁顾躯，惊魂碎骨仍携扶。九原瞑目已无憾，旧血勿湔身上襦。千秋节义传乡闾，我犹胆怯见画图。健妇果胜一丈夫，向来冯妇有不如。
乌桕树
作者：张翥
朝代：元

巾子峰前树，逋仙句最工。迥明霜寺外，半落石池中。郑老惟书柿，崔郎只咏枫。山林正寂寞，备此作春红。
乐平刘复初隐居四咏 其一 耕田
作者：张翥
朝代：元

东皋南亩雨新晴，杏花欲开菖叶生。田妇蒸藜来午饷，邻翁荷锸趁春耕。乌犍引犊村村出，布谷催人处处鸣。归与儿孙共閒夜，一窗灯火读书声。
乐平刘复初隐居四咏 其三 饮酒
作者：张翥
朝代：元

酿法传将道士家，春醪一味采松花。常时野坐开新瓮，几度山行载后车。忤客有谁焚醉日，学仙何处饮流霞。明朝又觅南邻伴，还汲清泉洗石洼。
乐平刘复初隐居四咏 其二 听泉
作者：张翥
朝代：元

泱泱寒流底处寻，但传幽响出空林。石根云窦元多罅，松籁风簧共一音。醉梦䀨醒春枕熟，诗怀清彻夜窗深。中郎别有清溪曲，更写潺湲入素琴。
乐平刘复初隐居四咏 其四 观鱼
作者：张翥
朝代：元

漾漾清波浮紫鳞，一筇閒倚树边身。我疑濠上漆园老，谁识江头渔丈人。细草留连还可藉，野鸥来往自相亲。此中正得悠然乐，何用扁舟把钓纶。
乐平刘复初隐居四咏·耕田
作者：张翥
朝代：元

东皋南亩雨新晴，杏花欲开菖叶生。田妇蒸藜来午饷，邻翁荷锸趁春耕。乌犍引犊村村出，布谷催人处处鸣。归与儿孙共閒夜，一窗灯火读书声。泱泱寒流底处寻，但传幽响出空林。石根云窦元多罅，松籁风簧共一音。醉梦䀨醒春枕熟，诗怀清彻夜窗深。中郎别有清溪曲，更写潺湲入素琴。酿法传将道士家，春醪一味采松花。常时野坐开新瓮，几度山行载后车。忤客有谁焚醉日，学仙何处饮流霞。明朝又觅南邻伴，还汲清泉洗石洼。漾漾清波浮紫鳞，一筇閒倚树边身。我疑濠上漆园老，谁识江头渔丈人。细草留连还可藉，野鸥来往自相亲。此中正得悠然乐，何用扁舟把钓纶。
乙亥初度是岁仍改至元
作者：张翥
朝代：元

此生重见至元年，白发垂垂已满颠。仕愧买臣无印绶，归思靖节有园田。菜挑渚雪冰茸滑，柑剥吴霜玉脑圆。终结一庵湖上去，老来閒送佛前钱。
乙巳初度
作者：张翥
朝代：元

今日吾生日，开尊向竹斋。家人更上寿，凡事且宽怀。学道精神淡，匡时志愿垂。百年原土上，自有一坏埋。
乙未元日
作者：张翥
朝代：元

稍稍钟鼓动，纷纷车马朝。张灯照白发，把酒送寒宵。黄石终归汉，洪厓反见尧。刍言欣见采，拭目望新条。
九日书似北山上人
作者：张翥
朝代：元

老年尤惜过芳时，篱下黄花值闰迟。夜雨有愁如湿絮，秋风无发可吹丝。劳魂数数还乡梦，往事茫茫感兴诗。满腹精神浑减尽，一杯谁与共襟期。
九日抵武安县徘徊店
作者：张翥
朝代：元

水落衡漳急，川回上党高。流年秋忽忽，行路日滔滔。山市人多瘿，沙沟地不毛。村墟欣有菊，小驻为持醪。
九日燕允孚森玉轩醉中感怀
作者：张翥
朝代：元

不见江南信使来，菊花应傍战场开。风尘渺渺家难问，节物匆匆老转催。把酒多无今日醉，登高只益寸心哀。白头一觉湖山梦，谁料繁华有劫灰。
九日行湖上
作者：张翥
朝代：元

是节最关情，随山得散行。西风片雨过，落日半湖明。野菊黄堪把，官醅绿可倾。坐来无限思，散入远鸿声。
九日谒告归阻风御河
作者：张翥
朝代：元

雨后风何暴，藏舟古岸阴。早霜红树遍，残月白河沈。鸥泛乘长浪，狐跳没远林。人生信淹速，那敢易初心。
九月二日揭晓仆以朔旦始得閒复成二诗录奉泰甫侍郎思齐御史本中都事道明敏文伯崇有志诸寮友
作者：张翥
朝代：元

解送诸君藻鉴分，棘围明发喜开门。荆人自许山多玉，庄叟虚谈海有鲲。过雁风高秋索索，护霜云薄晓昏昏。乡来曾预春闱考，犹记君王赐上尊。西风渐急早寒严，晓露俄晞日在檐。满鼎松声烹活火，半钩花影捲疏帘。菊黄又报秋期近，发白空惊老态添。未得山中觅茅屋，去修丹灶养红盐。
九月二日揭晓仆以朔旦始得閒复成二诗录奉泰甫侍郎思齐御史本中都事道明敏文伯崇有志诸寮友·其一
作者：张翥
朝代：元

解送诸君藻鉴分，棘围明发喜开门。荆人自许山多玉，庄叟虚谈海有鲲。过雁风高秋索索，护霜云薄晓昏昏。乡来曾预春闱考，犹记君王赐上尊。
九月二日揭晓仆以朔旦始得閒复成二诗录奉泰甫侍郎思齐御史本中都事道明敏文伯崇有志诸寮友·其二
作者：张翥
朝代：元

西风渐急早寒严，晓露俄晞日在檐。满鼎松声烹活火，半钩花影捲疏帘。菊黄又报秋期近，发白空惊老态添。未得山中觅茅屋，去修丹灶养红盐。
九月八日陪危太朴偕梁九思游城南三学寺万寿寺
作者：张翥
朝代：元

南城多佛刹，结构自辽金。傍舍遗民在，残碑好事寻。雨苔尘壁暗，风叶石床深。一饭蒲团了，萧萧钟磬音。休日得连骑，高秋天气新。楼台惟见寺，井里半成尘。坏庙鬼无主，荒丘狐化人。千龄共须尽，回首一伤神。
九月八日陪危太朴偕梁九思游城南三学寺万寿寺·其一
作者：张翥
朝代：元

南城多佛刹，结构自辽金。傍舍遗民在，残碑好事寻。雨苔尘壁暗，风叶石床深。一饭蒲团了，萧萧钟磬音。
九月八日陪危太朴偕梁九思游城南三学寺万寿寺·其二
作者：张翥
朝代：元

休日得连骑，高秋天气新。楼台惟见寺，井里半成尘。坏庙鬼无主，荒丘狐化人。千龄共须尽，回首一伤神。
九月六日宿宝集寺
作者：张翥
朝代：元

来借禅房宿，悠然空客心。残僧几人在，古殿一灯深。檐铎能蕃语，斋居发海音。重阳又已近，聊复此登临。
九月朔迎驾大口
作者：张翥
朝代：元

大驾今朝至上都，期门䍐罼已前驱。锦衣照日环龙衮，翠盖凌云覆象瑜。万里山河开白道，两京宫阙入黄图。纵观父老心应喜，知有天恩免过租。
书所见
作者：张翥
朝代：元

沟中人啖尸，道上母抛儿。有眼何曾见，无方能疗饥。干戈未解日，风雪正寒时。归向妻孥说，毋嫌朝食糜。城南官掘穴，日见委尸盈。终朝乌鸟下，薄暮狼狐鸣。冰裂人刳骨，风悲鬼哭声。茫茫死生理，真宰岂无情。
书所见·其一
作者：张翥
朝代：元

沟中人啖尸，道上母抛儿。有眼何曾见，无方能疗饥。干戈未解日，风雪正寒时。归向妻孥说，毋嫌朝食糜。
书所见·其二
作者：张翥
朝代：元

城南官掘穴，日见委尸盈。终朝乌鸟下，薄暮狼狐鸣。冰裂人刳骨，风悲鬼哭声。茫茫死生理，真宰岂无情。
予京居廿稔始置屋灵椿坊衰老畏寒始制青鼠袍且久乏马始作一车出入皆赋诗自志
作者：张翥
朝代：元

五槐浓绿荫门前，东宇西房数十椽。不是衰翁买屋住，归时留作雇船钱。青鼠毛衣可禦寒，秃襟空袖放身宽。遮头更著狐皮帽，好个侬家老契丹。浅浅轻车稳便休，何须高盖与华辀。短辕不作王丞相，下泽聊为马少游。
予京居廿稔始置屋灵椿坊衰老畏寒始制青鼠袍且久乏马始作一车出入皆赋诗自志·其一
作者：张翥
朝代：元

五槐浓绿荫门前，东宇西房数十椽。不是衰翁买屋住，归时留作雇船钱。
予京居廿稔始置屋灵椿坊衰老畏寒始制青鼠袍且久乏马始作一车出入皆赋诗自志·其三
作者：张翥
朝代：元

浅浅轻车稳便休，何须高盖与华辀。短辕不作王丞相，下泽聊为马少游。
予京居廿稔始置屋灵椿坊衰老畏寒始制青鼠袍且久乏马始作一车出入皆赋诗自志·其二
作者：张翥
朝代：元

青鼠毛衣可禦寒，秃襟空袖放身宽。遮头更著狐皮帽，好个侬家老契丹。
二月望日湖上值风
作者：张翥
朝代：元

疾风吹浪满重湖，云掩西山一半无。黄帽牵船依岸过，苍头按鹘绕林呼。莺花世界如春梦，烟雨楼台似画图。童稚兹游今白发，断桥斜日重踟蹰。
云台真馆为上清周用章作
作者：张翥
朝代：元

突兀中天积翠遥，层台宛似郁罗萧。清池晓浴丹如火，白石春耕玉有苗。此地来龙如可筑，他年归鹤底须招。只应月夜游仙侣，时复吹笙下紫霄。
云州龙门镇韩母刘孝节卷
作者：张翥
朝代：元

韩家门外立双楹，丹染旌书照路明。此媪何如陶母传，诸郎具是董生行。春泉跃鲤饶佳味，晓树啼乌有喜声。孝节从来贫始见，秦台那用筑怀清。
云松巢为翰林学士王公俨作
作者：张翥
朝代：元

高人自昔爱云林，拟作幽居寓素心。遁世每怀箕叟隐，题诗聊效谪仙吟。几番白鹤迷秋梦，半树青萝补夕阴。独坐天风洒毛发，高寒何似玉堂深。
人雁吟
作者：张翥
朝代：元

雁飞渡江谋稻梁，江人趁熟亦渡江。雁下江中唼苹藻，人饥尽属江中央。天长水阔罗网多，无衣无食可奈何？人声未断雁声起，弃儿呱呱道傍死。不见雁春还北飞，人今去此将何之。叹息人穷不如鸟，何日相随如雁归。
人雁吟·其二
作者：张翥
朝代：元

雁啄啄，飞搏搏。江边虞人缚矰𥐊，人饥处处规尔肉。岂知雁饥肉更薄，城中卖雁不直钱，市头籴米斗五千。妻儿煮糜不敢饱，朝朝射雁出江边。不闻关中易子食，空里无人骨生棘。县官赈济文字来，汝尚可生当自力。
人雁吟（悯饥也）二章
作者：张翥
朝代：元

雁飞渡江谋稻粱，江人趁熟亦渡江。雁下江中唼蘋藻，人饥尽属江中央。天长水阔罗网多，无衣无食可奈何？人声未断雁声起，弃儿呱呱道傍死。不见雁春还北飞，人今去此将何之？叹息人穷不如鸟，何日相随如雁归。雁啄啄，飞搏搏。江边虞人缚矰？，人饥处处规尔肉。岂知雁饥肉更薄，城中卖雁不直钱，市头籴米斗五千。妻儿煮糜不敢饱，朝朝射雁出江边。不闻关中易子食，空里无人骨生棘。县官赈济文字来，汝尚可生当自力。
人雁吟（悯饥也）二章·其一
作者：张翥
朝代：元

雁飞渡江谋稻粱，江人趁熟亦渡江。雁下江中唼蘋藻，人饥尽属江中央。天长水阔罗网多，无衣无食可奈何？人声未断雁声起，弃儿呱呱道傍死。不见雁春还北飞，人今去此将何之？叹息人穷不如鸟，何日相随如雁归。
人雁吟（悯饥也）二章·其二
作者：张翥
朝代：元

雁啄啄，飞搏搏。江边虞人缚矰？，人饥处处规尔肉。岂知雁饥肉更薄，城中卖雁不直钱，市头籴米斗五千。妻儿煮糜不敢饱，朝朝射雁出江边。不闻关中易子食，空里无人骨生棘。县官赈济文字来，汝尚可生当自力。
人雁吟（悯饥也）二章·其二
作者：张翥
朝代：元
体裁：古风

雁啄啄，飞搏搏。江边虞人缚矰�，人饥处处规尔肉。岂知雁饥肉更薄，城中卖雁不直钱，市头籴米斗五千。妻儿煮糜不敢饱，朝朝射雁出江边。不闻关中易子食，空里无人骨生棘。县官赈济文字来，汝尚可生当自力。
今我不乐三章章五句
作者：张翥
朝代：元

今我不乐思故山，虎豹盘踞愁难攀。岂无壮士藏□间，谁能西乡发一矢，畏途如此何由还。鸱鸮夜鸣兮天似漆，烟际争头小星出。破窗无灯望白日，东方未明起揽衣，风雨何来忽萧瑟。月白西南星宿稀，巷无行人蝙蝠飞。步檐萧萧露沾衣，目断天涯遍芳草，王孙不归春自归。
今我不乐三章章五句·其一
作者：张翥
朝代：元

今我不乐思故山，虎豹盘踞愁难攀。岂无壮士藏□间，谁能西乡发一矢，畏途如此何由还。
今我不乐三章章五句·其三
作者：张翥
朝代：元

月白西南星宿稀，巷无行人蝙蝠飞。步檐萧萧露沾衣，目断天涯遍芳草，王孙不归春自归。
今我不乐三章章五句·其二
作者：张翥
朝代：元

鸱鸮夜鸣兮天似漆，烟际争头小星出。破窗无灯望白日，东方未明起揽衣，风雨何来忽萧瑟。
仙兴
作者：张翥
朝代：元

鶱林树树玉成围，皓鹤彩鸾中自飞。玄石山人千日酒，上清仙子六铢衣。道心不动方归朴，物化无方总入机。自炷芜香明月夜，露坛东向礼灵威。
仙娥玩月图为野云陈氏题
作者：张翥
朝代：元

仙娥微步下高寒，独立长松月满山。妆影透明金背镜，佩声飞动玉连环。洗空碧海银蟾冷，舞罢瑶阶白凤閒。不是丹青寄颜色，行云无梦到人间。
代祀湄洲天妃庙次直沽
作者：张翥
朝代：元

晓日三叉口，连樯集万艘。普天均雨露，大海静波涛。入庙灵风肃，焚香瑞气高。使臣三奠毕，喜色满宫袍。
伍牧
作者：张翥
朝代：元

苦战勤王事，精魂泣鬼雄。坏城兵气黑，遗镞血花红。故老谈亡国，明时录死忠。长吟一搔首，落日鸟呼风。
休洗红二首
作者：张翥
朝代：元

休洗红，洗红红在水。新红换作裳，旧红翻作里。回黄倒绿无定期，世情翻覆君所知。休洗红，洗红红减色。虽好不如新，著时须爱惜。阿母嫁女不择人，鸡飞狗走长苦辛。
休洗红二首·其一
作者：张翥
朝代：元

休洗红，洗红红在水。新红换作裳，旧红翻作里。回黄倒绿无定期，世情翻覆君所知。
休洗红二首·其二
作者：张翥
朝代：元

休洗红，洗红红减色。虽好不如新，著时须爱惜。阿母嫁女不择人，鸡飞狗走长苦辛。
会试院泰甫兵部既答和拙作且示以佳章仆以汨于校文遂稽貂续仍韵见趣所考既就格辄缀四首录奉一笑
作者：张翥
朝代：元

堆床朱卷考初分，卫士传呼夜锁门。覂驾已多东野马，抟扶应有北溟鲲。熟衣乍换寒犹薄，倦枕才凭睡易昏。愿向斯文求俊乂，大廷行对帝王尊。楼头叠鼓已三严，起听秋声满四檐。山叶落频风绕树，露蛩吟苦月当帘。烟寒铜兽催香换，漏促金壶报箭添。笑我原无食肉相，只思莼鲙荐吴盐。勌眼空花漫不分，偶随群彦集金门。扁舟只拟追张翰，一壑还期置谢鲲。枫叶旧诗多冷落，梅花归梦几黄昏。与君此去如休暇，莫厌相过共酒樽。诗律输君敢斗严，强摩老眼傍风檐。鹄袍夜散遥持烛，席舍朝开尽撤帘。久悟物机忘出入，时存神火验抽添。明当唤取弹筝手，与唱新声阿鹊盐。
会试院泰甫兵部既答和拙作且示以佳章仆以汨于校文遂稽貂续仍韵见趣所考既就格辄缀四首录奉一笑·其一
作者：张翥
朝代：元

堆床朱卷考初分，卫士传呼夜锁门。覂驾已多东野马，抟扶应有北溟鲲。熟衣乍换寒犹薄，倦枕才凭睡易昏。愿向斯文求俊乂，大廷行对帝王尊。
会试院泰甫兵部既答和拙作且示以佳章仆以汨于校文遂稽貂续仍韵见趣所考既就格辄缀四首录奉一笑·其三
作者：张翥
朝代：元

勌眼空花漫不分，偶随群彦集金门。扁舟只拟追张翰，一壑还期置谢鲲。枫叶旧诗多冷落，梅花归梦几黄昏。与君此去如休暇，莫厌相过共酒樽。
会试院泰甫兵部既答和拙作且示以佳章仆以汨于校文遂稽貂续仍韵见趣所考既就格辄缀四首录奉一笑·其二
作者：张翥
朝代：元

楼头叠鼓已三严，起听秋声满四檐。山叶落频风绕树，露蛩吟苦月当帘。烟寒铜兽催香换，漏促金壶报箭添。笑我原无食肉相，只思莼鲙荐吴盐。
会试院泰甫兵部既答和拙作且示以佳章仆以汨于校文遂稽貂续仍韵见趣所考既就格辄缀四首录奉一笑·其四
作者：张翥
朝代：元

诗律输君敢斗严，强摩老眼傍风檐。鹄袍夜散遥持烛，席舍朝开尽撤帘。久悟物机忘出入，时存神火验抽添。明当唤取弹筝手，与唱新声阿鹊盐。
伯青邀予至青芝坞汎湖暮归
作者：张翥
朝代：元

落日风花起，寒波倏渺然。山藏进雪寺，岸护种冰田。醉眼轻浮世，牢愁入暮年。若为湖一曲，携钓隐渔船。
余伯畴归浙东简郡守王居敬
作者：张翥
朝代：元

四明游客住京都，旅舍青灯照影孤。家信十年黄耳犬，乡心一夜白头乌。却携长铗辞金水，直挂轻帆到鉴湖。为问蠡吾王太守，别来安稳有书无。
偕杨瑀元诚王炢自行湖堤閒步
作者：张翥
朝代：元

湖上西风急，秋阴止杳冥。水痕连岸白，山色彻云青。蛰燕依深谷，还鸥下近汀。君歌我当和，有酒满长瓶。
偕鄢元止善东门视田
作者：张翥
朝代：元

白骨如乱石，荒村殊惨神。恶风生杀气，斜照逼归人。应俗悲多故，全生幸此身。青青原上麦，亦复可怜春。
偶成二绝句简鲁威学士
作者：张翥
朝代：元

云物凄凉小雪初，半庭残菊蝶来疏。连朝笔砚多忙事，借得东泉学士书。病起头颅不可风，南窗晴日正融融。天怜老境无差使，乞与诗篇酒盏中。
偶成二绝句简鲁威学士·其一
作者：张翥
朝代：元

云物凄凉小雪初，半庭残菊蝶来疏。连朝笔砚多忙事，借得东泉学士书。
偶成二绝句简鲁威学士·其二
作者：张翥
朝代：元

病起头颅不可风，南窗晴日正融融。天怜老境无差使，乞与诗篇酒盏中。
元夜独坐
作者：张翥
朝代：元

九衢花月万家灯，忆在钱塘与广陵。过去豪华春似梦，老来心赏冷于冰。苏耽仙后还为鹤，房琯生前本是僧。唤取家人多置酒，只将寂寞付瞢腾。
元日灵台官以初四日己酉时享遂以岁除日受誓于中书乃免朝贺纪诗八韵
作者：张翥
朝代：元

清庙当春享，彤庭放早朝。扈鸣更历正，龙集转寅杓。瑞日开黄道，卿云映绛霄。八方周象译，九奏舜箫韶。炉暖香生术，杯红酒泛椒。新符郁垒换，候琯女夷调。有待宽书下，行看战甲销。衰年今可隐，归老故山樵。
八声甘州
作者：张翥
朝代：元
体裁：词

向芙蓉湖上驻兰舟，凄凉胜游稀。但西泠桥外，北山堤畔，残柳依依。追忆莺花旧梦，回首冷烟霏。惟有盟鸥好，时傍人飞。听取红筵象板，尽歌回彩扇，舞换仙衣。正白蘋风急，吹雨暗斜晖。空惆怅、离怀未展，更酒边、忍又送将归。江南客、此生心事，只在渔矶。
八声甘州秋日西湖泛舟，午后遇雨
作者：张翥
朝代：元

向芙蓉湖上驻兰舟，凄凉胜游稀。但西泠桥外，北山堤畔，残柳依依。追忆莺花旧梦，回首冷烟霏。惟有盟鸥好，时傍人飞。听取红筵象板，尽歌回彩扇，舞换仙衣。正白萍风急，吹雨暗斜晖。空惆怅、离怀未展，更酒边、忍又送将归。江南客、此生心事，只在渔矶。
六州歌头孤山寻梅
作者：张翥
朝代：元
体裁：词

孤山岁晚，石老树查牙。逋仙去。谁为主。自疏花。破冰芽。乌帽骑驴处。近修竹，侵荒藓，知几度。踏残雪，趁晴霞。空谷佳人，独耐朝寒峭，翠袖笼纱。甚江南江北，相忆梦魂赊。水绕云遮。思无涯。又苔枝上，香痕沁，幺凤语。冻蜂衙。瀛屿月，偏来照，影横斜。瘦争些。好约寻芳客，问前度，那人家。重呼酒。摘琼朵。插鬓鸦。唤起春娇扶醉，休孤负锦瑟年华。怕流芳不待，回首易风沙。吹断城笳。
六月廿六日泛湖遇雨
作者：张翥
朝代：元

忽雷矆䁡奔雨急，山灵昼藏水仙泣。螮蝀下饮湖水立，恍惚疑有蛟龙入。疾风吹裂南天青，芙蓉放香薰水腥。吴歌楚舞方烂熳，更尽花间双玉瓶。
兰陵王·临川寓舍闻筝
作者：张翥
朝代：元

晚风恶。墙外杨花正落。秋千罢、人在琐窗，犹怯春寒下帘幕。多情倦绣作。恰了棠梨半萼。移金雁、应是自调，尽寄深情与弦索。数声白瓴雀。又歇拍多时，娇甚弹错。新声旧谱多忘却。想红香憔悴，锦书缭邈，匆匆前度见略略。甚如在天角。雾阁。闭银钥。柰梦断行云，青鸟难托。三生书记情缘薄。记旧家歌舞，那时行乐。桃枝人面，问酒家，负旧约。
兰陵王·临川寓舍闻筝
作者：张翥
朝代：元
体裁：词

晚风恶。墙外杨花正落。秋千罢、人在琐窗，犹怯春寒下帘幕。多情倦绣作。恰了棠梨半萼。移金雁、应是自调，尽寄深情与弦索。数声白翎雀。又歇拍多时，娇甚弹错。新声旧谱多忘却。想红香憔悴，锦书辽邈，匆匆前度见略略。甚如在天角。雾阁。闭银钥。奈梦断行云，青鸟难托。三生书记情缘薄。记旧家歌舞，那时行乐。桃枝人面，问酒家，负旧约。
兰陵王临川寓舍闻筝
作者：张翥
朝代：元

晚风恶。墙外杨花正落。秋千罢、人在琐窗，犹怯春寒下帘幕。多情倦绣作。恰了棠梨半萼。移金雁、应是自调，尽寄深情与弦索。数声白瓴雀。又歇拍多时，娇甚弹错。新声旧谱多忘却。想红香憔悴，锦书缭邈，匆匆前度见略略。甚如在天角。雾阁。闭银＊。柰梦断行云，青鸟难托。三生书记情缘薄。记旧家歌舞，那时行乐。桃枝人面，问酒家，负旧约。
关岭
作者：张翥
朝代：元

青林抱涧阿，直上更嵯峨。田凿云根种，人盘鸟道过。乱泉鸣暗谷，丰草被阳坡。彷佛疑山鬼，衣裳隐薜萝。
冯秀才伯学以丹青小景山水求题
作者：张翥
朝代：元

沙禽毛羽新，来往采桑津。野水碧于草，桃花红照人。徘徊远山暮，窈窕江南春。芳思不可极，悠然怀钓纶。
冰蟾为金齐贤赋
作者：张翥
朝代：元

老蟾素魄禀金精，千岁玻瓈幻结成。明水夜零阴隧冻，丹书秋满肉芝生。腹凝寒露藏虚白，影入银河浴太清。拟问姮娥乞灵药，与君骑向广寒行。
冰雪庵为衡岳北山上人赋
作者：张翥
朝代：元

衡岳山中老道人，一龛一衲足容身。禅林出定云生室，诗境行吟清入神。瓶水不凝霞气暖，石门长埽虎蹄新。只应煨芋烧茶外，乞火时时到寺邻。
冶城
作者：张翥
朝代：元

此地先皇驻六龙，鼎成龙去杳无踪。御床罗帕尘空暗，辇道朱门草已空。题榜侍臣留帝敕，筑亭真士记天容。自怜不及窥弓剑，愁绝寒城响暮钟。
凤凰台上忆吹箫·听沈野云吹箫醉后有赋
作者：张翥
朝代：元

琪树锵鸣，春冰碎落，玉盘珠泻还停。渐一丝风袅，悠扬青冥。疑把红牙趁节，想有人、记豆银屏。何须数，琵琶汉女，锦瑟湘灵。追思旧时胜赏，醉几度西湖，山馆池亭。惯依歌花月，按舞娉婷。岁晚相逢客里，且一尊、同慰漂零。君休惜，吴音朔调，尽与吹听。
凤凰台上忆吹箫·听沈野云吹箫醉后有赋
作者：张翥
朝代：元
体裁：词

琪树锵鸣，春冰碎落，玉盘珠泻还停。渐一丝风袅，悠飏青冥。疑把红牙趁节，想有人、记豆银屏。何须数，琵琶汉女，锦瑟湘灵。追思旧时胜赏，醉几度西湖，山馆池亭。惯依歌花月，按舞娉婷。岁晚相逢客里，且一尊、同慰漂零。君休惜，吴音朔调，尽与吹听。
凤凰台上忆吹箫箫听沈野云吹箫醉后有赋
作者：张翥
朝代：元

琪树锵鸣，春冰碎落，玉盘珠泻还停。渐一丝风袅，悠＊青冥。疑把红牙趁节，想有人、记豆银屏。何须数，琵琶汉女，锦瑟湘灵。追思旧时胜赏，醉几度西湖，山馆池亭。惯依歌花月，按舞娉婷。岁晚相逢客里，且一尊、同慰漂零。君休惜，吴音朔调，尽与吹听。
分韵瓜步送司执中之江西宪府照磨
作者：张翥
朝代：元

山前古驿草萧萧，候吏沙头候画桡。采石晚风人渡急，历城烟树鸟飞遥。时平烽火沈江戍，市早鱼盐散浦桥。目送征帆慢相忆，祇将离恨寄回潮。
分题投书浦送沙彦文架阁之江西
作者：张翥
朝代：元

高人岂作置书邮，尽弃函封向石头。故迹不随烟草没，遗风长与大江流。悲台鹰下川云暮，别国龙回岳雨秋。君过渚傍须舣棹，题诗相寄莫沈浮。
分题若邪溪送别胡一中允文录事之绍兴
作者：张翥
朝代：元

五云溪水碧萦湾，纯浸蓬莱郡里山。金跃冶垆龙已化，箭空仙的鹤长閒。棹歌洲渚芙蓉外，人在楼台罨画间。吟赏总输贤录事，樵风日暮送舟还。
分题送京兆赵耕师尹之临安路帅府照磨得通海湖
作者：张翥
朝代：元

万顷平湖碧，浮光映泬㵳。秀山纯漫影，沧海暗通潮。瘴黑云相荡，春澄雪未销。润沾蒙部阔，川合洱河遥。粳稻收田利，蒲鱼入市饶。雨归龙气湿，晴浴鹤媒骄。夹树迷深箐，流花落野椒。毡来蛮妇漂，船放僰僮桡。帅阃开荒甸，英才屈下僚。此心同逝水，日夜向东朝。
刊史局雨凉陪韩左丞叔亨小集
作者：张翥
朝代：元

断烟疏雨散秋虹，古木高堂纳晚风。青史文章千古上，紫微星象五云中。前朝无似于今盛，群彦难期此会同。凉思满帘宜解带，好怀宁放酒杯空。
刘山驿
作者：张翥
朝代：元

兹山类台剡，回复度中岑。传舍白云上，人家乌桕林。此身嗟老大，行路转岖嵚。佳处时停策，终焉惬野心。
刘道权为李远子微作青山似洛中图为作歌以系之
作者：张翥
朝代：元

石头城中有渺渺之秦淮，秦淮东流入江远，其上叠巘连鲁厓。牛头双阙云门开，三山北山郁烟霾。六朝遗迹犹在眼，千古往事徒兴怀。昔人谓此洛中似，四面青山围二水。刘侯熟识此景胜，况复爱画入骨髓。五尺长纸茧不如，乘兴破墨涂成图。渔梁茅屋昏欲无，坏陵荒陇迷楸梧。寒潮已落断崖阔，行人不渡扁舟孤。嵩邪邙邪漫漶那可辨，但见招提林杪直下藏村墟。忆我羁游石城日，江烟山雨正萧瑟。横塘酒家好新酒，醉倚船窗看奇崛。只将健句写归来，却恨此时无此笔。
初三日夜玩月至中秋日得诗
作者：张翥
朝代：元

化工金铸巧，又换一钩新。远道伤游子，深闺喜拜人。影县秋半破，明溯日西沦。正拟排宵看，裁诗莫厌频。新月过初弦，冰轮次第圆。空中真见相，清极恍如仙。旧雨苍苔地，新寒白露天。匡床延伫久，不觉屡移前。
初三日夜玩月至中秋日得诗·其一
作者：张翥
朝代：元

化工金铸巧，又换一钩新。远道伤游子，深闺喜拜人。影县秋半破，明溯日西沦。正拟排宵看，裁诗莫厌频。
初三日夜玩月至中秋日得诗·其二
作者：张翥
朝代：元

新月过初弦，冰轮次第圆。空中真见相，清极恍如仙。旧雨苍苔地，新寒白露天。匡床延伫久，不觉屡移前。
初度日
作者：张翥
朝代：元

八十一翁乌角巾，尊前才放自由身。病须善药休离手，衰借佳醪可餋神。谁谓仲连为侠士，或传方朔是仙人。行当小筑西洋墅，种杏栽桃作好春。
初度日病起不能饮诸友载酒集书楼偶赋见意
作者：张翥
朝代：元

细雨东风泛晓烟，草痕青过竹篱边。春当揆度灵均日，老及知非伯玉年。病眼纷纭花似雾，吟怀跌宕酒如泉。诸君有意留迂叟，拟买雷塘百亩田。